pythainlp/thai-wiki-dataset-v4 huggingface dataset:
อ.ศิริชัยนาวา 11

อ.ศิริชัยนาวา 11 เป็นเรือประมงสัญชาติไทย ซึ่งได้รับรายงานว่าถูกโจรสลัดโซมาเลียปล้นยึดเมื่อวันที่ 2 พฤศจิกายน พ.ศ. 2553 จนกระทั่งลูกเรือสามารถเดินทางกลับประเทศไทยได้เมื่อวันที่ 22 พฤศจิกายน
การยึดเรือ.
วันที่ 2 พฤศจิกายน หมู่เรือปราบปรามโจรสลัดกองทัพเรือ ได้รับแจ้งจากบริษัท ศิริชัยการประมง จำกัด ว่าเรือ อ.ศิริชัยนาวา 11 ได้ถูกโจรสลัดยึดเรือ ขณะเดินทางจากเบยาลีไปยังเอเดน ห่างจากชายฝั่งประเทศเยเมนประมาณ 15 ไมล์ โดยมีโจรสลัดคาดว่าเป็นชาวโซมาเลีย 10 คน ในจำนวนนี้ 8 คนใช้เรือไฟเบอร์เข้าโจมตีทางท้ายเรือ และยิงปืนขู่ จากนั้นจึงขึ้นเรือและบังคับให้ลูกเรือไปอยู่รวมกันและให้เรือกลับเข้าฝั่ง ส่วนอีก 2 คนแล่นเรือเร็วหายไป โดยขณะที่เกิดการยึดเรือขึ้นนั้น มีลูกเรือคนหนึ่งออกอุบายว่าจะไปตรวจดูปริมาณน้ำมันก่อนจะกระโดดน้ำหนี ลูกเรือคนดังกล่าวต่อมาได้รับความช่วยเหลือจากยามฝั่งเยเมน ขณะเกิดเหตุ เรือดังกล่าวอยู่ห่างจากหมู่เรือปราบปรามโจรสลัดกองทัพเรือ 650 กิโลเมตร
เรือตรวจการณ์ทหารเรือเยเมนได้ยิงอาวุธไปยังเรือประมงที่ระยะห่างประมาณ 1,500–1,800 หลา จำนวน 2 ชุด โดยมีการยิงตอบโต้มาจากเรือประมงเป็นระยะ หลังจากยิงปะทะกันประมาณ 10 นาที ลูกเรือได้เล่าเหตุการณ์ว่า เรือถูกยิงจากเรือไม่ทราบสัญชาติจนไฟลุกไหม้และจมลงในเวลาต่อมา
การช่วยเหลือ.
ศูนย์ปฏิบัติการกองทัพเรือ สั่งการให้เรือหลวงปัตตานีติดตามสกัดกั้น โดยแล่นไปยังบริเวณที่คาดว่าน่าจะพบเรือในทิศทางดักหน้า ในวันที่ 3 พฤศจิกายน เวลา 7.00 น. ตามเวลาท้องถิ่น เรือหลวงปัตตานีมาถึงพื้นที่ดักหน้าตามแผน และส่งเฮลิคอปเตอร์ค้นหา แต่ก็ไม่พบ อ.ศิริชัยนาวา 11 หมู่เรือปราบปรามโจรสลัดจึงปรับแผนไปค้นหาใกล้กับชายฝั่ง แต่พยายามไม่รุกล้ำน่านน้ำอาณาเขตของโซมาเลีย
หลังจากหมู่เรือได้ประเมินสถานการณ์แล้ว จึงได้ปรับแผนอีกครั้ง โดยสั่งการให้เรือหลวงปัตตานีแล่นกลับไปยังบริเวณที่เรือ อ.ศิริชัยนาวา 11 ถูกยึด ซึ่งเมื่อไปถึงบริเวณดังกล่าวเมื่อวันที่ 4 พฤศจิกายน แล้ว ก็ได้พบคราบน้ำมันและเศษวัสดุบนผิวน้ำ หลังจากค้นหาต่อไปเป็นอาณาบริเวณ 9 ไมล์ทะเล ก็พบผู้รอดชีวิตลอยคออยู่นทะเลรวม 23 คน เป็นลูกเรือชาวไทย 7 คน ลูกเรือชาวกัมพูชา 15 คน และตำรวจเยเมน 1 นาย
เรือหลวงปัตตานีได้นำผู้ประสบภัยขึ้นเฮลิคอปเตอร์ไปส่งยังเรือหลวงสิมิลัน ในจำนวนนี้มีผู้ได้รับบาดเจ็บรุนแรง 3 คน จึงได้นำตัวผู้ประสบภัยเข้ารับการรักษาในโรงพยาบาลในเมืองซาลาลาห์ โดยทางโรงพยาบาลแจ้งว่าจะให้เวลาพักรักษาตัว 1–2 สัปดาห์ ซึ่งลูกเรือทั้งหมดปลอดภัยแล้ว
เมื่อวันที่ 22 พฤศจิกายน พ.ศ. 2553 ลูกเรือชาวไทยจำนวน 7 คนได้เดินทางกลับถึงท่าอากาศยานสุวรรณภูมิ ประเทศไทย เมื่อเวลา 10.45 น. ด้วยเที่ยวบิน WY 813 ของสายการบินโอมานแอร์ ลูกเรือประกอบด้วย สมศรี ลาทอง, สมชาย ผมสมหวัง, ปริญญา มุสิกา, วุฒิพงษ์ ภู่เงิน, ทวิชัย โสรเนตร, ไพรสนท์ ทองสุข และอิสระ จันโนมแซง
ข้อมูลเรือ.
อ.ศิริชัยนาวา 11 มีใบอนุญาตทำการประมงในน่านน้ำเยเมน โดยบริษัท ศิริชัยมารีนฟิชเชอรี่ จำกัด ซึ่งเป็นบริษัทร่วมทุนกับเยเมน ขนาดระวางเรือ 303.95 ตันกรอส จำนวนลูกเรือ 29 คน แบ่งเป็นสัญชาติไทย 9 คน สัญชาติกัมพูชา 15 คน และสัญชาติเยเมน 5 คน นายเรือชื่อนันทวัฒน์ แสงพระจันทร์ ช่างเครื่องชื่อบุญเลี่ยม เอ็นดู ซึ่งสามารถหนีออกมาได้เป็นคนแรกโดยการออกอุบาย เหตุการณ์ดังกล่าวทำให้บริษัทได้รับความเสียหายกว่า 20 ล้านบาท และยังมีลูกเรือสูญหายอีก 5 คน ประกอบด้วยนายเรือและลูกเรือชาวเยเมนอีก 4 คน คาดว่าทั้งหมดน่าจะเสียชีวิตแล้ว
เพลย์บอย (วิถีชีวิต)

เพลย์บอย  เป็นรูปแบบสมัยใหม่ของความเป็นคาสโนวาอย่างเปิดเผย คือ การเป็นคนเจ้าสำราญและเจ้าชู้ ด้วยวิธีการและมีเวลาเพียงพอสำหรับสันทนาการ เพื่อเข้าถึงสุขารมณ์ของโลกอย่างจงใจ
พัฒนาการของคำ.
แต่เดิม คำดังกล่าวเคยถูกใช้ในคริสต์ศตวรรษที่ 18 หมายถึง เด็กชายผู้ซึ่งแสดงในโรงละคร และในภายหลังได้ปรากฏในพจนานุกรมฉบับออกซฟอร์ด ค.ศ. 1828 โดยจำกัดความไว้ว่า บุคคลผู้ซึ่งมีเงินและออกไปหาความสุขให้กับตนเอง ในตอนปลายคริสต์ศตวรรษที่ 19 มันยังสามารถบอกความหมายเป็นนัยถึง "นักการพนัน" และ "นักดนตรี" ได้ด้วย ใน ค.ศ. 1907 ละครตลกของ เจ.เอ็ม. ซิงก์ เดอะเพลย์บอยออฟเดอะเวสเทิร์นเวิลด์ คำดังกล่าวได้รับความเข้าใจว่าเป็นการอธิบายลักษณะของคนเจ้าชู้ ตามข้อมูลของชอว์น เลวี คำดังกล่าวได้รับความหมายเต็มของมันในช่วงระหว่างสองสงครามโลกและในช่วงหลังสงครามโลกครั้งที่สองยุติใหม่ ๆ การท่องเที่ยวข้ามทวีปหลังสงครามทำให้เพลย์บอยพบกันที่ไนท์คลับนานาชาติและ "สวนสนุก" ที่มีชื่อเสียง อย่างเช่น รีเวียราหรือปาล์มบีช ที่ซึ่งพวกเขาถูกติดตามโดยปาปารัซซี ผู้ซึ่งจัดหาข้อมูลลงในแท็บลอยด์ให้กับผู้อ่านที่กระตือรือร้น การพิชิตทางเพศของพวกเขาเป็นสิ่งที่ร่ำรวย สวยงามและมีชื่อเสียง ใน ค.ศ. 1953 ฮิวจ์ เฮฟเนอร์ ได้จับกระแสและก่อตั้งนิตยสารเพลย์บอยขึ้น
การเสื่อมถอย.
ด้วยเฟมินิสต์ การท่องเที่ยวแบบคณะใหญ่ และการขยายตัวของ "วัฒนธรรมสันทนาการ" ทำให้บทบาทของเพลย์บอยเสื่อมถอยลง ในหมู่คนจำนวนน้อยที่เป็นที่รู้จักกันในช่วงทศวรรษหลังว่าเป็นเพลย์บอย โดดี อัลฟาเยด์ เป็นที่รู้จักกันมากเมื่อเขาสามารถพิชิตหัวใจของไดอานา เจ้าหญิงแห่งเวลส์ได้
เชิงอรรถ.
<templatestyles src="Reflist/styles.css" />
สนธิสัญญาไทย-สหรัฐอเมริกา พ.ศ. 2463

สนธิสัญญาไทย-สหรัฐอเมริกา พ.ศ. 2463 เป็นข้อตกลงทวิภาคีฉบับแรกที่มีผลฟื้นฟูเอกราชทางการศาลและการศุลกากรของที่ไทยเคยสูญเสียไปก่อนหน้านั้น โดยสนธิสัญญาดังกล่าวมีเนื้อหายกเลิกสิทธิสภาพนอกอาณาเขต และให้สิทธิไทยในการกำหนดภาษีศุลกากรและค่าธรรมเนียมต่าง ๆ ได้เอง มีการลงนามเมื่อวันที่ 16 ธันวาคม พ.ศ. 2463 สนธิสัญญาดังกล่าวมีอายุ 10 ปี
หลังการเจรจาสันติภาพที่พระราชวังแวร์ซายหลังสิ้นสุดสงครามโลกครั้งที่หนึ่ง รัฐบาลสยามได้แต่งตั้งเอลดอน เจมส์ ชาวอเมริกัน เป็นผู้แทนเจรจากับรัฐบาลสหรัฐอเมริกา หลังจากที่ได้รับการเสนอให้ติดต่อผ่านทางอัครราชทูตไทยประจำกรุงวอชิงตัน เพื่อขอแก้ไขสนธิสัญญาอันไม่เป็นธรรม (ดู สนธิสัญญาเบาว์ริง) ในด้านอัตราภาษีศุลกากรและสิทธิสภาพนอกอาณาเขต
สนธิสัญญาดังกล่าวมีสาระสำคัญ คือ
หลังจากนั้น สยามได้มีการเจรจาขอแก้ไขสนธิสัญญากับประเทศอื่นตามลำดับ ได้แก่ ญี่ปุ่น (10 มีนาคม พ.ศ. 2466) ฝรั่งเศส (14 กุมภาพันธ์ พ.ศ. 2467) และ อังกฤษ (14 กรกฎาคม พ.ศ. 2468) ตลอดจนอีก 7 ประเทศทวีปยุโรปภายใน พ.ศ. 2470 คือ เนเธอร์แลนด์ (8 มิถุนายน พ.ศ. 2468) สเปน (3 สิงหาคม พ.ศ. 2468) โปรตุเกส (14 สิงหาคม พ.ศ. 2468) เดนมาร์ก (1 กันยายน พ.ศ. 2468) สวีเดน (15 ธันวาคม พ.ศ. 2468) อิตาลี (9 พฤษภาคม พ.ศ. 2469) และ เบลเยียม (13 กรกฎาคม พ.ศ. 2469)
สำหรับการเจรจาขอแก้ไขสนธิสัญญากับฝรั่งเศส พระบาทสมเด็จพระมงกุฎเกล้าเจ้าอยู่หัวทรงแต่งตั้งให้ฟรานซิส บี. แซร์ เป็นผู้แทนรัฐบาล มีอำนาจเจรจาต่อรองกับรัฐบาลประเทศต่าง ๆ เป็นผู้เจรจา โดยฝรั่งเศสขอสิทธิในการจัดตั้งศาลในสยามขึ้นพิจารณาคดีจนกว่าจะบังคับใช้ประมวลกฎหมายสมัยใหม่ และอังกฤษให้สยามเรียกเก็บภาษีศุลกากรฝ้าย เหล็ก และเหล็กกล้าในอัตราไม่เกินร้อละ 5 เป็นเวลา 10 ปี
เครื่องบันทึกเงินสด

เครื่องบันทึกเงินสด (Cash Register) เป็นอุปกรณ์เครื่องกลหรืออิเล็กทรอนิกส์สำหรับใช้บันทึกการขาย พร้อมติดตั้งลิ้นชักสำหรับเก็บเงินสด เป็นเครื่องคำนวณเลขชนิดแป้นเต็ม (Full Keyboard Adding Machine) มีลักษณะเป็นแป้นตัวเลขหลายแถว เรียงตามหมายเลขตามแนวดิ่งจากเลข 1 ถึง 9 จำนวนแถวขึ้นอยู่กับจำนวนหลักที่ต้องการ สามารถบวก ลบ คูณ หารได้ในเครื่อง และมีบัตรแสดงรายการ 2 ส่วน ส่วนหนึ่งให้ลูกค้าแทนใบเสร็จรับเงิน อีกส่วนหนึ่งม้วนอยู่ภายในเครื่องแสดงหลักฐานการรับเงิน
พนักงานเก็บเงิน (Cashier) จะต้องออกใบเสร็จการขายให้ลูกค้าทุกครั้ง และเมื่อกดรายการแต่ละครั้ง เครื่องจะบันทึกจำนวนเงินทั้งในส่วนของลูกค้าและส่วนที่อยู่ในเครื่อง เมื่อเสร็จสิ้นการรับเงินในหนึ่งวัน ฝ่ายตรวจสอบจะรวมจำนวนเงินที่ได้รับในแต่ละวันจากเครื่อง และตรวจนับเงินที่ได้รับจริงซึ่งจะต้องตรงกัน ถ้าเงินที่รับจริงมีจำนวนที่ต่ำกว่าจำนวนเงินจากยอดรวมในเครื่อง พนักงานเก็บเงินจะต้องรับผิดชอบจำนวนเงินที่ขาดหายไป
แกง

อาหารไทยประเภทแกง เป็นอาหารที่มีความหลากหลาย และมีความแตกต่างไปในแต่ละภาค โดยเอกลักษณ์ร่วมกันของอาหารประเภทนี้คือใส่น้ำพริกแกงที่ประกอบด้วยพริก กะปิ และเครื่องแกงอื่น ๆ
ประวัติ.
ปรากฏคำว่า "แกง" ในศิลาจารึกสมัยสุโขทัย เช่น "จารึกอุทิศสิ่งของถวายแด่พระภิกษุ" ราวปลายพุทธศตวรรษที่ 19 ปรากฏคำว่า "หม๋เขาหม๋แก." หรือ "หม้อข้าวหม้อแก(ง)" และใน "จารึกเจดีย์พิหาร" ด้านที่ 2 พ.ศ. 1850 กล่าวถึงการถวาย "หม๋เฃาหม๋แกง" อุทิศแด่พระวิหาร เป็นต้น จะเห็นได้ว่าคนในสมัยสุโขทัยมีอาหารประเภทแกงเป็นกับข้าวด้วย แต่ไม่ระบุรายละเอียดว่าเป็นแกงชนิดใด อย่างไรก็ดีมีการสันนิษฐานว่าน่าจะมีการรับประทาน "แกงป่าปลาช่อน" เนื่องจากเป็นการปรุงอาหารให้สุกโดยการต้มและการใช้สมุนไพรนั้นมีมานานมากแล้ว เป็นสิ่งที่มีอยู่ในท้องถิ่นหาได้ง่าย
ในโคลงทวาทศมาส วรรณคดีสมัยอยุธยาตอนต้น ปรากฏหลักฐานว่าสมัยนั้นมีการปรุงปลาดุกด้วยการนำมาแกงแล้ว ดังความบางตอนว่า 
ในหลักฐานสมัยสมเด็จพระนารายณ์ กล่าวถึงการปรุงแกงโดยพ่อครัวไทย มีการใช้เครื่องเทศหลายชนิดเป็นส่วนผสมในการปรุง สะท้อนให้เห็นอิทธิพลของวัฒนธรรมแขก ในการใช้เครื่องเทศปรุงอาหารในแกงของชนชั้นสูงได้เด่นชัด ดังที่นีกอลา แฌร์แวซ กล่าวว่า
"... แต่ถึงเนื้อจะดีอย่างไร พ่อครัวคนสยามก็มักจะท้าให้เสียรสไปด้วย เครื่องแกงที่เขาปรุงขึ้น แกงทุกชนิดเขาจะใส่บอระมานกุ้งเน่า คนสยามเรียกว่ากะปิ (Capy) เรียกกันพื้น ๆ ว่า Balachan (เป็นภาษามลายู บาลาจัน แปลว่า กะปิ) มีกลิ่นเหม็นเน่า น่าคลื่นไส้ส้าหรับผู้ที่ไม่เคยได้กลิ่นเช่นนั้น พวกพ่อครัวอ้างว่ามันท้าให้มี รสชาติน่ากินขึ้น น้ำแกงทุกชนิดที่ว่าดี ๆ นั้นประกอบด้วยเกลือ, พริกไทย, ขิง, อบเชย, กานพลู, กระเทียม, หอมขาว, จันทน์เทศกับผักกลิ่นฉุน ๆ อีกหลายชนิด พร้อมกับกุ้งป่นเปียกอย่างที่ว่านั้น"
ช้างไห้

ช้างไห้ เป็นสตูดิโออัลบั้มลำดับที่ 13 ของวงคาราบาว ออกวางจำหน่ายในปี พ.ศ. 2536 ในรูปแบบซีดี แผ่นเสียง และเทปคาสเซ็ท โดยออกในนามบริษัท "ดี-เดย์ เอ็นเทอร์เทนเมนท์" 
ประวัติ.
ช้างไห้ เป็นผลงานชุดที่ 13 ของคาราบาว ที่ทำขึ้นภายใต้ความแปรเปลี่ยนของสังคม แม้กระทั่งทางวงเองได้เปลี่ยนตัวสมาชิกในตำแหน่งลีดกีตาร์ จากเล็ก - ปรีชา ชนะภัย เป็นหมี - ขจรศักดิ์ หุตะวัฒนะ ทำให้สมาชิกยุคคลาสสิกของวงเหลือเพียง แอ๊ด - ยืนยง โอภากุล และ อ๊อด - อนุพงษ์ ประถมปัทมะ ผู้ร้องนำในชุดนี้จึงเป็นหน้าที่ของแอ๊ด - ยืนยง โอภากุล ซึ่งเป็นสมาชิกในยุคแรกสุดทั้งหมด
อัลบั้มชุดนี้มีบทเพลงที่ได้รับความนิยมอย่างมากคือเพลง "ยายสำอาง" ซึ่งได้นำรูปแบบเพลงขอทานของยายสำอาง มาดัดแปลงให้เข้ากับการนำเสนอของวง โดยทำเป็นแนว 3 ช่า เหมือนกับที่เคยทำไว้ในเพลง "วณิพก" และเพลง "แร้งคอย" ซึ่งมีการทำดนตรีเป็นลำดับ โดยอินโทรเป็นเปียโนของดุก - ลือชัย งามสม ก่อนที่จะมีกีต้าร์ของแอ๊ด - ยืนยง โอภากุล และหมี - ขจรศักดิ์ หุตะวัฒนะ เบสของอ๊อด - อนุพงษ์ ประถมปัทมะ และกลองชุดของโก้ - ชูชาติ หนูด้วง ตามมา และจบด้วยเสียงเป่าปาก
นอกจากนี้ยังมีเพลง "สาละวิน" ประกอบภาพยนตร์เรื่อง มือปืน 2 สาละวิน ของ หม่อมเจ้าชาตรีเฉลิม ยุคล และเพลง "ยังไม่สาย" ซึ่งแต่งโดย ทิวา สารจูฑะ มารวมไว้ในอัลบั้ม
แจกกล้วย

แจกกล้วย เป็นสตูดิโออัลบั้มลำดับที่ 15 ของวงคาราบาว ออกวางจำหน่ายในปี พ.ศ. 2538 ในรูปแบบซีดีและเทปคาสเซ็ท โดยผลิตในนามบริษัท "วอร์นเนอร์ มิวสิก ไทยแลนด์" 
เพลงที่ได้รับความนิยมในอัลบั้ม ได้แก่ "กำนันผู้ใหญ่บ้าน" เป็นต้น
ประวัติ.
คาราบาวยังคงมีผลงานเพลงออกมาอย่างต่อเนื่อง รวมถึงเพลงที่มีเนื้อหาเสียดสีการเมือง สังคม และการเรียกร้องกับปัญหาที่เกิดขึ้น โดยอัลบั้มชุดนี้มีด้วยกันหลายเพลง นอกจากนี้ยังมีเพลงที่แต่งขึ้นเพื่อสดุดีบุคคลสำคัญ คือ "ประเวียน บุญหนัก" 
อัลบั้ม แจกกล้วย มีคำโปรยท้ายชื่ออัลบั้มว่า "ช่วยกำนันผู้ใหญ่ กระจายอํานาจ"
คลองทวีวัฒนา

คลองทวีวัฒนา เป็นคลองที่ขุดในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ต่อจากคลองเปรมประชากร เริ่มขุดในปี พ.ศ. 2421 และมีพิธีเปิดคลองเมื่อวันศุกร์ เดือน 6 แรม 1 ค่ำ ปีขาล พ.ศ. 2421 พระราชทานนามว่า คลองทวีวัฒนา
ด้วยทรงเห็นว่าคลองที่ใช้เชื่อมแม่น้ำเจ้าพระยากับแม่น้ำท่าจีน ทั้งคลองภาษีเจริญและคลองมหาสวัสดิ์เริ่มตื้นเขิน จึงให้ขุดคลองนี้ขึ้นในแนวทิศตะวันออกเฉียงใต้-ตะวันตกเฉียงเหนือ เพื่อชักน้ำจากแม่น้ำท่าจีนให้ไหลลงทิศใต้ แก้ปัญหาลำคลองตื้นเขิน ดังพระราชดำรัสว่า
<templatestyles src="แม่แบบ:คำพูด/style.css" />"อนึ่ง คลองมหาสวัสดิ์ แลคลองภาษีเจริญ แขวงเมืองนครชัยศรี ซึ่งเป็นของพระบาทสมเด็จพระจอมเกล้าเจ้าอยู่หัวโปรดให้ขุดขึ้นไว้นั้น ดูตื้นเสียไปทั้งสองคลอง ... ถ้าขุดคลองในระหว่าง ให้ตลอดถึงกัน คงจะชักกับแก้ให้หายตื้นไปได้... บัดนี้คลองนั้นก็สำเร็จแล้ว เป็นระยะคลองยาว 340 เส้น ให้ชื่อว่า "คลองทวีวัฒนา"... แลบัดนี้ก็ยังได้ขุดต่อไป ... ไปออกบ้านสี่พระยา แม่น้ำเมืองนครชัยศรี ระยะทาง 540 เส้น ด้วยเห็นว่าเป็นทุ่งว่างไม่มีไร่นา แลเป็นทางตรง สายน้ำจะเป่าลงมาในคลองทวีวัฒนาแรง ได้ลงมือขุดในเดือน 8 นี้แล้ว แลแขวงเมืองสุพรรณกับกรุงเก่าต่อกัน ที่นั้นทำนาเกือบจะต่อถึงกันแล้ว... ถ้าการนี้สำเร็จทุ่งนาเมืองสุพรรณ กับแขวงกรุงเก่าก็เป็นอันติดต่อกัน"
คลองทวีวัฒนาเริ่มต้นจากคลองภาษีเจริญในรอยต่อเขตบางแคและเขตหนองแขม ขุดเป็นเส้นตรงไปในแนวทิศตะวันตกเฉียงเหนือ ผ่านเขตทวีวัฒนา ออกจากกรุงเทพมหานคร เป็นเส้นแบ่งเขตการปกครองระหว่างอำเภอบางกรวย อำเภอบางใหญ่ และอำเภอไทรน้อยของจังหวัดนนทบุรี กับอำเภอพุทธมณฑลและอำเภอบางเลนของจังหวัดนครปฐม ไปสิ้นสุดที่แม่น้ำท่าจีนในเขตอำเภอบางเลน มีความยาว 35.2 กิโลเมตร คลองทวีวัฒนามีทิศทางขวางคลองอื่นๆ จำนวนมาก เนื่องมาจากลำคลองในละแวกนั้นล้วนแต่ขุดอยู่ในแนวตะวันออกสู่ตะวันตก ชาวบ้านจึงเรียกว่า "คลองขวาง" ส่วนช่วงจังหวัดนนทบุรีและนครปฐม นิยมเรียกว่า "คลองนราภิรมย์" ตามชื่อวัดนราภิรมย์ ซึ่งตั้งอยู่ริมคลองในจังหวัดนครปฐม
ปัจจุบันคลองทวีวัฒนาได้ชื่อว่าเป็นคลองที่ยังมีสภาพแวดล้อมดีที่สุดคลองหนึ่งของกรุงเทพมหานคร เป็นแหล่งท่องเที่ยวเชิงเกษตร พื้นที่ทำนา และยังเป็นที่ตั้งของวังทวีวัฒนาอีกด้วย
เส้นทางสายปลาแดก

เส้นทางสายปลาแดก เป็นสตูดิโออัลบั้มลำดับที่ 17 ของวงคาราบาว ออกวางจำหน่ายในปี พ.ศ. 2540 ในรูปแบบซีดีและเทปคาสเซ็ท โดยออกในนามบริษัท "กระบือ แอนด์ โค" 
ประวัติ.
อัลบั้มชุดนี้จัดทำขึ้นท่ามกลางสภาวะเศรษฐกิจเนื่องจากวิกฤตการณ์การเงินในเอเชีย พ.ศ. 2540 โดยรัฐบาลขณะนั้นมีนโยบายให้คนไทยช่วยกันประหยัดพลังงาน และใช้สินค้าที่ผลิตโดยคนไทย ทางวงคาราบาวจึงมีแนวคิดที่จะจัดทำบทเพลง "เมด อิน ไทยแลนด์" ขึ้นมาอีกครั้ง เนื่องในโอกาสครบรอบ 12 ปีของเพลง โดยแต่งและเรียบเรียงขึ้นมาเฉพาะกาล 
นอกจากนี้ยังมีบทเพลงที่มีเนื้อหาเกี่ยวเนื่องกัน ได้แก่ "น้ำพริกแกงป่า" , "กลองยาว" และ "บัณฑิตลอยแพ" ซึ่งได้ บำเรอ ผ่องอินทรีย์ ดาวตลกชื่อดัง มาร่วมแต่งเพลงให้กับคาราบาว (โดยนำเนื้อเพลงเก่าจากเพลง "บัณฑิตเหลือเดน" จากอัลบั้ม หาบเร่แผงลอย สมัยที่โน้ตยังทำอัลบั้มกับวง Hot To Trot ในปี พ.ศ. 2530 มาให้แอ๊ดนำไปร้อง)
ปกเทปอัลบั้ม เป็นการเอาหน้าปกเทปของอัลบั้ม เมด อิน ไทยแลนด์ เมื่อปี พ.ศ. 2527 มาปรับแต่งสีสันบรรยากาศ โดยมี ไหปลาร้า สัญลักษณ์ของชื่ออัลบั้ม วางบนผืนใบตอง
เช' ยังไม่ตาย

เช' ยังไม่ตาย เป็นสตูดิโออัลบั้มลำดับที่ 18 ของวงคาราบาว ออกวางจำหน่ายในเดือนตุลาคม พ.ศ. 2540 ในรูปแบบซีดีและเทปคาสเซ็ท โดยออกในนามบริษัท "วอร์นเนอร์ มิวสิก ไทยแลนด์"
ประวัติ.
หลังวง คาราบาว ออกอัลบั้มเส้นทางสายปลาแดก กับบริษัท "กระบือ แอนด์ โค" เพียง 3 เดือน จึงได้ออกอัลบั้มชุดใหม่ของวงอย่างรวดเร็ว โดยกลับมาร่วมงานกับ "วอร์นเนอร์ มิวสิก ไทยแลนด์" 
แนวคิดของอัลบั้มจะเน้นเรื่องของอุดมการณ์เป็นหลัก โดยมีบทเพลงที่กล่าวถึงนักสู้ผู้มีอุดมการณ์อันสูงส่ง อันได้แก่ "เช กูวารา (เช เกบารา), อัศนี พลจันทร" ในเพลง ลุงไฟ และ "อองซาน ซูจี" ในเพลง AUNG SAN SUU KYI ซึ่งเป็นเพลงเดียวที่มีเนื้อร้องเป็นภาษาอังกฤษ โดยแปลจากเพลง อองซาน ซูจี ในอัลบั้ม หากหัวใจยังรักควาย
มหาวิทยาลัยฮาเกิน

มหาวิทยาลัยฮาเกิน  เป็นมหาวิทยาลัยแห่งเดียวในประเทศเยอรมนีที่สนับสนุนระบบการศึกษาทางไกล ตั้งอยู่ที่เมือง ฮาเกิน (Hagen) ประเทศเยอรมนี
มหาวิทยาลัยฮาเกิน ก่อตั้งเมือปี พ.ศ. 2517 (ค.ศ. 1974) โดยมีวัตถุประสงค์ เป็นผู้จัดหาและสนับสนุนระบบการเรียนการสอนทางไกล ในระดับอุดมศึกษา ที่นักศึกษาสามารถเรียนได้จากที่บ้าน และจากต่างประเทศทั่วโลก และเป็นมหาวิทยาลัยระดับอุดมศึกษาที่อยู่ในระบบการศึกษาระดับสูงของรัฐบาลเยอรมนี ในปี พ.ศ. 2553 มีจำนวนนักศึกษาประมาณ 67,000 คน
คณะที่เปิดสอน ในปัจจุบัน.
มหาวิทยาลัยฮาเกิน จัดแบ่งการศึกษาออกเป็น 4 คณะหลัก:
ศูนย์กลางให้บริการด้านการศึกษา.
ปัจจุบันมีศูนย์กลางการศึกษา กว่า 60 แห่ง ที่ตั้งอยู่ในเมืองต่างๆทั่วประเทศเยอรมนี และในต่างประเทศ ที่จัดหาและสนับสนุนเพื่อให้ข้อมูลเกี่ยวกับการศึกษาทางไกล รวมทั้งอำนวยความสะดวกนักศึกษาในด้านต่างๆ เช่นการยืมหนังสือ การให้คำแนะนำต่างๆทั้งจากรุ่นพี่และจากศูนย์ข้อมูลส่วนกลาง ศูนย์กลางยังมีบริการด้าน การจัดสัมมนาและ การจัดการเรียนการสอนเพื่อเตรียมสอบ
รายชื่อของศูนย์กลางการศึกษาทางไกลของมหาวิทยาลัย แฟร์น มีดังนี้
บิทูมินัส

บิทูมินัส เป็นหินตะกอนที่มีเนื้อตะกอนอัดกันแน่น มีสีดำ หรือบางครั้ง มีสีน้ำตาลดำ โดยทั่วไปแล้วใช้เป็นเชื้อเพลิงในโรงไฟฟ้าถ่านหิน
บิทูมินัสมีคุณภาพสูงกว่าลิกไนต์ แต่มีคุณภาพต่ำกว่าแอนทราไซต์ บิทูมินัสเป็นหินตะกอนอินทรีย์ที่เกิดจากกระบวนการไดอะเจเนซิส ซึ่งเมื่อถูกความร้อนและโดนบีบอัดจะให้ วิตริไนต์ และ เอ็กซิไนต์ ออกมา
บิทูมินัสมีคาร์บอนเป็นองค์ประกอบ 60-80% และมีส่วนที่เหลือเป็นน้ำ, อากาศ, ไฮโดรเจนและซัลเฟอร์ ความร้อนที่บิทูมินัสให้อยู่ในช่วง 21 ล้าน ถึง 30 ล้าน Btu/ton หรือ 24-35 Mj/kg
โรงเรียนสระแก้ว

โรงเรียนสระแก้ว เป็นโรงเรียนระดับมัธยมศึกษาและเป็นโรงเรียนประจำจังหวัดสระแก้ว สังกัดกระทรวงศึกษาธิการ ตั้งอยู่ที่ 58 ถนนสุวรรณศร ตำบลสระแก้ว อำเภอเมืองสระแก้ว จังหวัดสระแก้ว
ประวัติ.
โรงเรียนสระแก้ว ได้จัดตั้งขึ้น เมื่อวันที่ 17 เดือนพฤษภาคม พ.ศ. 2501 แต่เดิมอาศัยโรงเรียนวัดสระแก้ว (ประชาบาล) ซึ่งตั้งอยู่ในที่ดินราชพัสดุริมถนนสุวรรณศร บริเวณห้างแว่นบิวตี้ฟูลในปัจจุบัน เป็นอาคารไม้เก่าแก่ชั้นเดียวใต้ถุนสูงอาศัยเป็นที่เรียนโดยเปิดทำการเรียนการสอนครั้งแรก ในระดับชั้นมัธยมศึกษาปีที่ 4 หรือมัธยมศึกษาปีที่ 1 ในปัจจุบัน
ปี พ.ศ. 2509 นายประยูร เทียมเพ็ชร์ คหบดีอำเภอสระแก้ว ได้มอบกรรมสิทธิ์ที่ดินให้แก่กรมสามัญศึกษาจำนวนเนื้อที่ 16 ไร่ 3 งาน 39 ตารางวา หมู่ที่ 7บ้านคลองจาน ริมถนนสุวรรณศร ต.สระแก้ว ซื่งเป็นที่ตั้งของโรงเรียนในปัจจุบัน และในปีเดียวกันนี้ได้รับงบประมาณจากกรมสามัญศึกษา สร้างอาคารเรียนแบบ212 ครึ่งหลังจำนวน 6 ห้องเรียน จึงย้ายมาเรียนที่อาคารหลังใหม่เมื่อวันที่ 9 มิถุนายน พ.ศ. 2510 เป็นต้นมา
ปี พ.ศ. 2516 เข้าโครงการปรับปรุงโรงเรียนมัธยมศึกษาในชนบท (คมช.) รุ่นที่ 10 กรมสามัญศึกษาให้ความช่วยเหลือวัสดุ ครุภัณฑ์ สายวิชาชีพ สายวิชาศิลปศึกษา วิทยาศาสตร์และห้องสมุด
ปี พ.ศ. 2535 เข้าโครงการขยายโอกาสทางการศึกษานักเรียนชั้นมัธยมศึกษาตอนต้น กรมสามัญศึกษา (คอมต.สศ.) จนถึงปัจจุบันโรงเรียนสระแก้วได้มีการพัฒนามาโดยตลอด มีอาคารเรียนและอาคารประกอบต่าง ๆ พร้อมกับจำนวนครูและนักเรียนที่เพิ่มขึ้นด้วย ต่อมานายประยูร เทียมเพ็ชร ได้บริจาคที่ดินเพิ่มเติม ปัจจุบันโรงเรียนสระแก้วมีเนื้อที่ทั้งสิ้น 33 ไร่ 1 งาน 34 ตารางวาเปิดสอนนักเรียนในระดับช่วงชั้นที่ 3 ระดับชั้นมัธยมศึกษาตอนต้นและช่วงชั้นที่ 4 ระดับมัธยมศึกษาตอนปลาย
ปี พ.ศ. 2553 โรงเรียนสระแก้วได้ผ่านการคัดเลือกให้เป็นโรงเรียนมาตรฐานสากล
ปี พ.ศ. 2561 ได้รับรางวัลโรงเรียนการบริหารจัดการคุณภาพตามเกณฑ์สำนักงานคณะกรรมการการศึกษาขั้นพื้นฐาน (OBECQA)
ศิษย์เก่าที่มีชื่อเสียง.
นาธาน โอมาน
หลักสูตรการเรียนการสอน.
ระดับมัธยมศึกษาตอนต้น (มัธยมศึกษาปีที่ 1-3).
ห้องเรียนพิเศษ ประกอบด้วย 7 หลักสูตร ได้แก่
ห้องเรียนปกติ ประกอบด้วย 4 หลักสูตร ได้แก่
ระดับมัธยมศึกษาตอนปลาย (มัธยมศึกษาปีที่ 4-6).
ห้องเรียนพิเศษ ประกอบด้วย 5 หลักสูตร ได้แก่
ห้องเรียนปกติ ประกอบด้วย 3 หลักสูตร ได้แก่
วี 382 กระดูกงูเรือ

วี 382 กระดูกงูเรือ  หรือเอกซ์กระดูกงูเรือ  เป็นดาวแปรแสงในกลุ่มดาวกระดูกงูเรือ
วี 382 กระดูกงูเรือเป็นดาวยักษ์ใหญ่ยิ่งเหลือง มีความส่องสว่างปรากฏ +3.93 ดาวดวงนี้อยู่ 5930.90 ปีแสง จากโลกของเรา มันถูกจัดประเภทเป็นดาวแปรแสงชนิดเซเฟอิดและความส่องสว่างปรากฏของแปรผันระหว่าง +3.84 ถึง +4.02 และใหญ่กว่าดวงอาทิตย์ถึง 747 เท่า
ประเทศอินเดียในเอเชียนเกมส์ 1954

ประเทศอินเดีย ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติอินเดียสามารถคว้าเหรียญมาได้มากเป็นอันดับที่ 5 คือ 4 เหรียญทอง 4 เหรียญเงิน และ 5 เหรียญทองแดง รวม 13 เหรียญ
สนธิสัญญาสฟาลบาร์

สนธิสัญญาสฟาลบาร์ (เดิมมีชื่อว่า สนธิสัญญาสปิตส์เบอร์เกน) เป็นสนธิสัญญาที่รับรองอธิปไตยของนอร์เวย์เหนือหมู่เกาะสปิตส์เบอร์เกน (ปัจจุบัน คือสฟาลบาร์) โดยสมบูรณ์ อย่างไรก็ตาม ในทางปฏิบัติ อธิปไตยนี้ยังมีเงื่อนไขบางประการและไม่ใช่กฎหมายนอร์เวย์ทั้งหมดที่มีผลบังคับใช้เหนือสฟาลบาร์ สนธิสัญญาดังกล่าวเพียงกำหนดให้สฟาลบาร์เป็นเขตปลอดทหารบางส่วน ประเทศผู้ลงนามทั้งหมดได้รับสิทธิเท่าเทียมกันในการดำเนินกิจกรรมเชิงพาณิชย์ (ส่วนใหญ่เป็นการทำเหมืองถ่านหิน) ในหมู่เกาะดังกล่าว ข้อมูลเมื่อ 2012[ [update]] มีเพียงนอร์เวย์และรัสเซียที่ใช้สิทธินี้
เฉพาะหมู่เกาะนี้เป็นเขตปลอดวีซ่าตามเงื่อนไขในสนธิสัญญาสฟาลบาร์
มีการลงนามเมื่อวันที่ 9 กุมภาพันธ์ ค.ศ. 1920 และได้รับการเสนอให้ได้รับการลงทะเบียนใน "ประมวลสนธิสัญญาสันนิบาตชาติ" ในวันที่ 21 ตุลาคม ค.ศ. 1920 เดิมมีเพียง 14 ประเทศ: เดนมาร์ก, ฝรั่งเศส, อิตาลี, ญี่ปุ่น, เนเธอร์แลนด์, นอร์เวย์, สวีเดน, สหราชอาณาจักร (รวมประเทศในเครือจักรภพอย่างออสเตรเลีย, แคนาดา, นิวซีแลนด์, แอฟริกาใต้, อินเดีย) และสหรัฐ ในกลุ่มประเทศผู้ลงนามเดิม ญี่ปุ่นเป็นประเทศสุดท้ายที่ให้สัตยาบันสนธิสัญญาดังกล่าวเมื่อวันที่ 2 สิงหาคม ค.ศ. 1925 ต่อมา วันที่ 14 สิงหาคม ค.ศ. 1925 สนธิสัญญาดังกล่าวได้มีผลบังคับใช้
หลังบังคับใช้แล้ว มีหลายชาติที่เข้าร่วมสนธิสัญญาเพิ่มเติม ข้อมูลเมื่อ 2018[ [update]] มีประเทศที่เข้าร่วมสัญญา 46 ประเทศ
ประเทศเกาหลีใต้ในเอเชียนเกมส์ 1954

ประเทศเกาหลีใต้ ได้เข้าร่วมการแข่งขันกีฬาเอเชียนเกมส์ 1954 ซึ่งจัดขึ้นเป็นครั้งที่ 2 ที่กรุงมะนิลา ประเทศฟิลิปปินส์ ในระหว่างวันที่ 1 พฤษภาคม ถึง 9 พฤษภาคม ค.ศ. 1954 (พ.ศ. 2497) โดยหลังจากจบการแข่งขัน ทีมชาติเกาหลีใต้สามารถคว้าเหรียญมาได้มากเป็นอันดับที่ 3 คือ 8 เหรียญทอง 6 เหรียญเงิน และ 5 เหรียญทองแดง รวม 19 เหรียญ
จำปา

จำปา (ชื่อวิทยาศาสตร์: "Magnolia champaca") เป็นพืชไม่ผลัดใบขนาดใหญ่ในวงศ์ Magnoliaceae เดิมมีชื่อวิทยาศาสตร์ว่า Michelia champaca มีถิ่นกำเนิดทางตอนใต้ของจีน อินเดีย ไทย มาเลเซีย และ อินโดนีเซีย และมีชื่อตามภาษาท้องถิ่นว่า จุมปา,จุ๋มป๋า (ภาคเหนือ) จำปากอ (มลายู-ใต้) จำปาเขา จำปาทอง (นครศรีธรรมราช) จำปาป่า (สุราษฎร์ธานี)จำปาเป็นไม้ยืนต้นขนาดกลาง ลำต้นสูงประมาณ 20 ฟุตมีสีน้ำตาลปนขาวเล็กน้อย กิ่งเปราะ ใบสีเขียวใหญ่เป็นมัน ดอกเริ่มแย้มจะมีกลิ่นหอมในช่วงพลบค่ำ ออกดอกเกือบตลอดปี แต่จะมีดอกมากในช่วงฤดูฝน ปลูกนานกว่า 3 ปี จึงจะออกดอก จำปาเป็นไม้กลางแจ้ง ต้องการน้ำปานกลาง ไม่ชอบที่น้ำขังจะทำให้ตายได้ ดินที่ใช้ปลูกควรเป็นดินร่วน โปร่ง อุดมสมบูรณ์ และจำปาเป็นไม้ที่มีประโยชน์ทางด้านสมุนไพรสูง
ลักษณะวิสัย.
ไม้ต้นขนาดกลางถึงขนาดใหญ่ สูง 15-30 เมตร ลำต้นตรง ทรงพุ่มโปร่งเป็นรูปกรวยคว่ำ ค่อนข้างโปร่ง แตกกิ่งจำนวนมากที่ยอด เปลือกสีเทาอมขาว มีกลิ่นฉุน
ลักษณะใบ.
เป็นใบเดี่ยว รูปรีแกมขอบขนานกว้าง 4-10 เซนติเมตร ยาว 10-25 เซนติเมตร ปลายใบแหลม โคนใบสอบ เนื้อใบบาง ใบอ่อนมีขน ใบแก่เกลี้ยง เส้นใบ 16-20 คู่ ก้านใบยาว 2-4 เซนติเมตร โคนก้านใบป่อง
ลักษณะดอก.
เป็นดอกเดี่ยวสีเหลืองอมส้ม ออกตามซอกใบใกล้ปลายกิ่ง ดอกตั้งขึ้น ดอกตูมรูปกระสวย มีแผ่นสีเขียวคลุมอยู่ และจะหลุดไปเมื่อดอกบาน กลีบเลี้ยงและกลีบดอกมีลักษณะเหมือนกัน มีจำนวน 12-15 กลีบ แต่ละกลีบรูปยาวรีแกมรูปหอกกว้าง 1-1.5 เซนติเมตร ยาว 4-4.5 เซนติเมตร กลิ่นหอมแรง ดอกเริ่มแย้มและส่งกลิ่นหอมยามพลบค่ำ ในเช้าวันต่อมากลีบดอกจะกางออกจากกัน และร่วงหล่นลงมาในช่วงเวลาเย็น ออกดอกเกือบตลอดปี แต่จะมีมากในช่วงต้นฤดูฝน
ลักษณะผล.
เป็นกลุ่ม ยาว 6-9 เซนติเมตร ผลย่อยค่อนข้างกลม เส้นผ่าศูนย์กลาง 1 เซนติเมตร ติดผลได้ดี มีหลายเมล็ด เปลือกหุ้มเมล็ดสีแดง เมล็ดแก่ในช่วงฤดูแล้ง 
การขยายพันธุ์และปลูกเลี้ยง.
ขยายพันธุ์ได้ทั้งการเพาะเมล็ด ทาบกิ่ง และการตอนกิ่งแต่นิยมเพาะเมล็ดกันมาก เนื่องจากมีเมล็ดจำนวนมาก หาง่าย และเพาะให้งอกได้ง่ายต้นกล้าที่เพาะจากเมล็ดจะมีลำต้นตรง ระบบรากดี เจริญเติบโตได้อย่างรวดเร็ว มีทรงพุ่มแน่นทึบสวยงาม ต้นที่ปลูกอยู่บนภูเขาหรือในที่สูงจะติดเมล็ดได้ดีกว่าต้นที่ปลูกบนพื้นราบ จำปาชอบดินร่วนระบายน้ำดีเนื่องจากเป็นไม้ที่ไม่ทนต่อภาวะน้ำท่วมขัง ต้องการรับแสงแดดมากเต็มที่ หากต้องการปลูกให้ออกดอกในกระถางควรใช้วิธีทาบกิ่ง
การใช้ประโยชน์.
นิยมปลูกเป็นไม้ดอก ไม้ประดับ ประเภทดอกหอมสวยงาม และเป็นไม้ให้ร่มเงาในสนามได้ดีมากต้นหนึ่ง
อีชอัตเธอส์เวย์~ทะบิโนะโตะชู~

"อีชอัตเธอส์เวย์~ทะบิโนะโตะชู~" (; โรมาจิ: "Each Other’s Way~Tabinotochuu~") เป็นซิงเกิลที่ 36 ของเอ็กซ์ไซล์ วางจำหน่ายวันที่ 9 กุมภาพันธ์ พ.ศ. 2554 ในรูปแบบในรูปแบบแม็กซีซิงเกิล 
เพลง "Each Other’s Way~ทะบิโนะโทะชู~" แต่งโดย ATSUSHI หลังจากซิงเกิล "โมตโตะทสึโยคุ"
เพลง "Each Other’s Way~ทะบิโนะโทะชู~" เป็นเพลงประกอบโฆษณา CHINTAI โดยมี AKIRA เป็นพรีเซนเตอร์
ซิงเกิล "Each Other’s Way~ทะบิโนะโทะชู~" เป็นซิงเกิลแรกในรอบ 3 ปีของเอ็กซ์ไซล์ที่มียอดขายต่ำกว่า 2 แสนแผ่นนับตั้งแต่ซิงเกิล Pure / You're my sunshine เมื่อปี พ.ศ. 2551
เฮง สัมริน

สมเด็จอัครมหาพญาจักรี เฮง สัมริน ("สมฺเตจอคฺคมหาพญาจกฺรี เหง สํริน"; เกิด 25 พฤษภาคม ค.ศ. 1934) อดีตผู้นำกัมพูชา เคยดำรงตำแหน่งประธานสภาปฏิวัติประชาชนกัมพูชา ดำรงตำแหน่งผู้นำสาธารณรัฐประชามานิตกัมพูชา และรัฐกัมพูชา ระหว่างปี ค.ศ. 1979 ถึง 1993 อดีตประธานรัฐสภาของกัมพูชา และดำรงตำแหน่งประธานอาวุโสพรรคประชาชนกัมพูชา พรรครัฐบาลกัมพูชาในปัจจุบัน 
สมเด็จอัครมหาพญาจักรี เฮง สัมริน เกิดที่จังหวัดไพรแวง เคยเป็นทหารสมาชิกขบวนการเขมรแดงภายใต้การนำของพล พต ซึ่งเข้ายึดอำนาจกัมพูชาในปี ค.ศ. 1975 ต่อมาได้แยกตัวออกจากเขมรแดงในปี ค.ศ. 1978 และหลบหนีการกวาดล้างเข้าสู่เวียดนาม เฮง สัมรินได้ร่วมก่อตั้งแนวร่วมสามัคคีประชาชาติกู้ชาติกัมพูชา (Kampuchea United Front for National Salvation - FUNSK) โดยการสนับสนุนจากเวียดนามและสหภาพโซเวียต นำกำลังเข้าสู้รบกับเขมรแดง ที่ได้รับการสนับสนุนจากจีนแผ่นดินใหญ่
สมเด็จอัครมหาพญาจักรี เฮง สัมริน ได้ทำการรัฐประหารยึดอำนาจจากรัฐบาลพล พต ในปี ค.ศ. 1979 และจัดตั้งรัฐบาลคอมมิวนิสต์ สถาปนาชื่อประเทศว่า สาธารณรัฐประชาชนกัมพูชา ต่อมาเมื่อฮุน เซน ได้ดำรงตำแหน่งนายกรัฐมนตรีกัมพูชา ในปี ค.ศ. 1985 พร้อมกับการถอนกำลังสนับสนุนจากเวียดนาม ทำให้อิทธิพลของเฮง สัมรินลดน้อยลง
เมื่อกัมพูชาเปลี่ยนแปลงไปสู่ระบอบราชาธิปไตยภายใต้รัฐธรรมนูญอีกครั้งในปี ค.ศ. 1993 พระบาทสมเด็จพระนโรดม สีหนุ ได้พระราชทานบรรดาศักดิ์ขุนนางชั้นสมเด็จ สถาปนาเฮง สัมริน ขึ้นเป็น "สมเด็จอัครมหาพญาจักรี เฮง สัมริน" พร้อมกับเจีย ซีม และได้รับพระราชทานเลือนยศทหารจากพระบาทสมเด็จพระบรมนาถนโรดม สีหมุนี ให้เป็นพลเอกอาวุโส พร้อมกับฮุน เซน และเจีย ซีมเมื่อปี ค.ศ. 2009
ราอุล ไมแรลึช

ราอุล ฌูแซ ตริงดาดึ ไมแรลึช  เกิดวันที่ 17 มีนาคม ค.ศ. 1983 เป็นอดีตนักฟุตบอลชาวโปรตุเกสในตำแหน่งกองกลางตัวรุก สโมสรสุดท้ายของเขาคือเฟแนร์บาห์เชในประเทศตุรกี
ไมแรลึชเกิดที่เมืองอาวึช (Aves) ทางภาคเหนือของโปรตุเกส เริ่มต้นค้าแข้งกับทีมในบ้านเกิด ก่อนจะย้ายไปเล่นให้ทีมในลีกสูงสุดอย่างโบอาวิชตาได้ฤดูกาลเศษ และย้ายไปโปร์ตูใน ค.ศ. 2004 เขาแจ้งเกิดได้ที่อึชตาดีอูดูดราเกา ช่วยให้โปร์ตูคว้าทริปเปิลแชมป์ในฤดูกาล 2005/06 เขายิงเชลซีในรอบแพ้คัดออกแชมเปียนส์ลีกด้วยในปีต่อมา เขาพาโปร์ตูคว้าแชมป์ลีกอีก 2 ครั้งในปี 2008 และ 2009 ก่อนที่ผู้จัดการทีมคนใหม่ อังเดร วิลลัช-โบอัช ตกลงขายเขาให้กับลิเวอร์พูลหลังจากเล่นให้โปร์ตูมา 6 ปี หลังจากเริ่มต้นในอังกฤษไม่ดีนัก ไมแรลึชปรับตัวได้ในเดือนมกราคม ค.ศ. 2011 ทำได้ 5 ประตูจาก 6 เกม รวมถึงประตูชัยที่สแตมฟอร์ดบริดจ์ด้วย เขาลงสนามเป็นตัวสำรอง 2 นัดให้ทีมของเคนนี แดลกลีช ก่อนที่เชลซีจะทำสัญญาคว้าตัวไมแรลึชมาจากลิเวอร์พูลด้วยสัญญา 4 ปี ในวันสุดท้ายของการซื้อขายนักเตะในเดือนสิงหาคม ค.ศ. 2011
ไมแรลึชเป็นตัวหลักในทีมชาติยุคของลูอิส เฟลีปี สโกลารี ก่อนจะเข้าสู่การแข่งขันยูโร 2008 ซึ่งเขายิงประตูแรกในนามทีมชาติได้ เขาลงสนามในรอบคัดเลือกฟุตบอลโลก 2010 ทุกนัด และทำประตูได้ด้วยที่แอฟริกาใต้ในเกมถล่มเกาหลีเหนือ 7-0 และผลงานไปเข้าตาลิเวอร์พูล เขายังเป็นตัวหลักในรอบคัดเลือกยูโร 2012 เขาติดทีมชาติครบ 73 นัด และเลิกเล่นทีมชาติใน ค.ศ. 2014
สัตว์เลื้อยคลานทะเล

สัตว์เลื้อยคลานทะเล เป็นสัตว์เลื้อยคลานซึ่งได้ปรับตัวเป็นลำดับที่สองเข้ากับการดำเนินชีวิตแบบอยู่ในน้ำหรือกึ่งใต้น้ำในสิ่งแวดล้อมทางทะเล
สัตว์เลื้อยคลานทะเลยุคแรกเริ่มพบตั้งแต่ยุคเพอร์เมียนระหว่างมหายุคพาลีโอโซอิก ระหว่างมหายุคมีโซโซอิก สัตว์เลื้อยคลานหลายกลุ่มได้ปรับตัวให้สามารถดำเนินชีวิตอยู่ในทะเลได้ รวมไปถึงเครือบรรพบุรุษที่คล้ายคลึงกัน อย่างเช่น อิกธิโอซอร์ พลีซีโอซอร์(อันดับทั้งสองนี้ครั้งหนึ่งคาดกันว่าเคยอยู่ร่วมกันในกลุ่ม "อีนาลิโอซอเรีย" การจัดลำดับซึ่งปัจจุบันล้าสมัยไปแล้ว) เป็นต้น
หลังจากเหตุการณ์การสูญพันธุ์ครั้งใหญ่เมื่อปลายยุคครีเตเชียส สัตว์เลื้อยคลานทะเลได้ลดจำนวนลงอย่างมาก สัตว์เลื้อยคลานทะเลที่ยังคงหลงเหลืออยู่ในปัจจุบัน อย่างเช่น อีกัวนาทะเล งูทะเล เต่าทะเล และจระเข้น้ำเค็ม
สัตว์เลื้อยคลานทะเลบางชนิด อย่างเช่น อิกธิโอซอร์และโมซาซอร์น้อยครั้งที่จะเสี่ยงภัยขึ้นมาบนบกและออกลกในน้ำ สำหรับสิ่งมีชีวิตอื่น อย่างเช่น เต่าทะเลและจระเข้น้ำเค็ม จะกลับคืนสู่ชายฝั่งเพื่อวางไข่ สัตว์เลื้อยคลานทะเลบางชนิดยังขึ้นมาพักผ่อนและอาบแดดบนพื้นดินอีกด้วย
ตะไคร่น้ำ

ตะไคร่น้ำ คือ สาหร่ายเซลล์เดียวซึ่งเกาะยึดในพื้นที่ที่มีน้ำไหล เพราะน้ำที่ไหลมีทั้งออกซิเจน คาร์บอนไดออกไซด์ และสารอาหารไหลเวียนดี แสงดี สาหร่ายพวกนี้จะมายึดเกาะ กลายเป็นผืนเขียว ๆ
ตะไคร่น้ำยังประกอบไปด้วยสาหร่ายชนิดต่าง ๆ รวมทั้งพวกไซยาโนแบคทีเรียมาเกาะกลุ่มอยู่รวมตัวกัน บางกลุ่มเกาะยึดในบริเวณที่เปียกชื้น บางกลุ่มอยู่ในน้ำ แต่ละกลุ่มจะมีสีที่แตกต่างกันออกไป ขึ้นอยู่กับว่าตะไคร่น้ำมีสาหร่ายกลุ่มใดเป็นองค์ประกอบ
ตะไคร่น้ำมักจะสับสนกับเทา ที่เป็นสาหร่ายน้ำจืด
อนุกรมวิธาน.
ตะไคร่น้ำจัดอยู่ในสิ่งมีชีวิตกลุ่มโพรทิสต์ ลักษณะสำคัญของสิ่งมีชีวิตกลุ่มนี้คือ เป็นสิ่งมีชีวิตที่ไม่จัดเป็นพืชหรือสัตว์ มีโครงสร้างง่าย ๆ ส่วนมากประกอบด้วยเซลล์เดียว (unicellular) บางชนิดมีหลายเซลล์รวมกันเป็นกลุ่มหรือเป็นสายยาว แต่ยังไม่เป็นเนื้อเยื่อหรืออวัยวะ ไม่มีเอ็มบริโอ
บางชนิดสร้างอาหารได้เองเพราะมีคลอโรฟิลล์ เรียกว่า Autotrophic organism บางชนิดสร้างอาหารเองไม่ได้ เรียกว่า Heterotrophic organism บางชนิดเป็นทั้ง Autotroph และ Heterotroph เรียกว่า Mixotrophic organism 
โปรโตซัว จัดอยู่ใน Phylum Protozoa มีเซลล์เดียว มีทั้งอยู่ในน้ำจืดและน้ำเค็ม ในดิน และสิ่งมีชีวิตอื่น บางชนิดอยู่เป็นอิสระ บางชนิดอยู่เป็นกลุ่ม ปรสิตบางชนิดอยู่ร่วมกับสิ่งมีชีวิตอื่นแบบภาวะพึ่งพา บางชนิดอยู่แบบเกื้อกูล การสืบพันธุ์ส่วนมากสืบพันธุ์แบบแบ่งตัวเอง binary fission, budding, conjugation โปรโตซัวส่วนใหญ่หากินแบบอิสระ
การจัดแบ่งโปรโตซัว แบ่งได้ดังนี้
Chlorophyta มีแป้งและที่สะสมอาหาร มี Chlorophyll a , b, แคโรทีน, แซนโทฟิลล์ มักมี Flagella ช่วยในการเคลื่อนที่
ตัวอย่าง
เชร็ค สุขสันต์ นิรันดร

เชร็ค สุขสันต์นิรนดร  เป็นภาพยนตร์ภาคที่สี่และเป็นภาคสุดท้ายของซีรีส์ เป็นภาพยนตร์แอนิเมชั่นประเภท แฟนตาเซีย-ตลก ปี 2010 ภาพยนตร์เรื่องนี้ออกฉายโดย ดรีมเวิร์ก และออกจำหน่ายโดย พาราเมาต์พิกเจอส์
การเปิดตัว.
"เชร็ค สุขสันต์ นิรันดร" ได้รับการจัดฉายรอบปฐมทัศน์ในเทศกาลภาพยนตร์ไทรเบค่า ณ วันที่ 21 เมษายน ค.ศ. 2010 โดยภาพยนตร์ชุดนี้ได้รับการเผยแพร่สู่สาธารณชน ณ วันที่ 20 พฤษภาคม ค.ศ. 2010 ที่ประเทศรัสเซีย ในขณะที่มีการเปิดตัวในสหรัฐอเมริกาตามมา ณ วันที่ 21 พฤษภาคม ค.ศ. 2010 ภาพยนตร์ยังได้รับการเปิดตัวในรูปแบบของไอแม็กซ์ 3 มิติ ถึงแม้ว่าภาพยนตร์เรื่องนี้ได้รับการผสมกับการแสดงความคิดเห็นในเชิงบวกจากนักวิจารณ์และการตอบรับช่วงเปิดตัวต่ำกว่าความคาดหวังก็ยังคงเป็นอันดับ 1 ของภาพยนตร์ในประเทศสหรัฐอเมริกาและแคนาดาเป็นเวลาสามสัปดาห์ติดต่อกัน และมีการทำรายได้รวมทั่วโลกกว่า 749,000,000 ดอลลาร์สหรัฐ ทำให้ความสำเร็จเชิงพาณิชย์ นอกจากนี้ภาพยนตร์เรื่องนี้เป็นของดรีมเวิร์คแอนิเมชั่ภาพยนตร์ที่ทำรายได้สูงสุดที่สำนักงานช่องต่างประเทศ
ชุดแยก.
"พุซ อิน บู๊ทส์" เป็นภาพยนตร์คอมพิวเตอร์แอนิเมชัน ที่ได้รับการเปิดตัว ณ วันที่ 28 ตุลาคม ค.ศ. 2011 ซึ่งภาพยนตร์ได้อิงตัวละคร พุซ อิน บู๊ท ที่ได้ออกผจญภัยไปพร้อมกับ คิตตี้ ซอฟท์พอว์ และ ฮัมป์ตี้ ดัมป์ตี้ เจ้าปัญญา ซึ่งเป็นเหตุการณ์ที่เกดิขึ้นก่อนที่เขาจะปรากฏตัวครั้งแรกใน "เชร็ค 2"
วิถีมังสวิรัติแบบเชน

วิถีมังสวิรัติแบบเชนเป็นการปฏิบัติส่วนหนึ่งของวัฒนธรรมและปรัชญาของศาสนาเชน รูปแบบอาหารของเชนเป็นหนึ่งในการกินอาหารที่มีกฎเคร่งครัดมากที่สุดชนิดหนึ่ง อาหารเชนมีลักษณะเป็นวิถีมังสวิรัติดื่มน้ำนม  และมีข้อห้ามกินผักในดิน เช่น มันฝรั่ง กระเทียม หอมใหญ่ โดยปฏิบัติดังนั้นเพื่อไม่ให้ทำอันตรายแก่แมลงและสิ่งมีชีวิตเล็กน้อยในดิน และไม่ให้พืชทั้งต้นถูกถอนรากถอนโคนจนเสียชีวิต การกินอาหารแบบเชนเช่นนี้ปฏิบัติในนักบวชและศาสนิกชนขณะถือศีล
ศาสนิกชนเชนไม่กินเนื้อสัตว์และไข่ทุกชนิดโดยมีรากฐานมาจากหลักอหิงสาในศาสนาเชน โดยแสดงออกผ่านการ "ไม่ทำร้าย"  การปฏิบัติเช่นนี้เพื่อเป็นการลดการสะสมกรรมที่กระทำต่อสิ่งมีชีวิตอื่น ถึงแม้แนวคิดเดียวกันนี้จะปรากฏในศาสนาฮินดู พุทธ และเชน แต่การนำไปปฏิบัติและส่วนที่เน้นในการแสดงออกนั้นแตกต่างกัน ศาสนาเชนเชื่อว่าอหิงสาคือวัตรทางศาสนาที่สำคัญที่สุดของทุกคน ("อหิงสาปรโมธรรมห์") และเป็นเงื่อนไขที่จำเป็นต่อการหลุดพ้นจากการเวียนว่ายตายเกิด อันเป็นเป้าหมายสูงสุดของศาสนาเชน การนำเอาหลักการอหิงสามาปฏิบัติอย่างจริงจังในชีวิตประจำวันไปจนถึงการกินอาหารนี้เป็นเอกลักษณ์สำคัญของศาสนาเชนที่ต่างจากฮินดูและพุทธ
ซอน ซาน

ซอน ซาน ("สืน สาน"; 5 ตุลาคม พ.ศ. 2454 - 19 ธันวาคม พ.ศ. 2543) เป็นนักการเมืองชาวกัมพูชาที่ต่อต้านคอมมิวนิสต์เป็นนายกรัฐมนตรีคนที่ 24 ของกัมพูชา (พ.ศ. 2510 – 2511) และต่อมาเป็นประธานสมัชชาแห่งชาติ (พ.ศ. 2536) ตำแหน่งเต็มยศของเขาคือ "สมเด็จบวรเศรษฐาธิบดี ซอน ซาน" (ภาษาเขมร: សម្តេចបវរសេដ្ឋាធិបតី សឺន សាន)
ชีวิตช่วงแรก.
ซอน ซาน เกิดที่กรุงพนมเปญ ครอบครัวของเขามีภูมิหลังเป็นชาวแขมร์กรอม ทั้งพ่อแม่ของเขามาขากจังหวัดจ่าวิญในเวียดนาม ซอน ซัท พ่อของเขาอพยพมาสู่กัมพูชาก่อนซอน ซานเกิดเพื่อมาทำงานให้กับพระสีสุวัตถิ์ สุภานุวงศ์ ซอน ซานศึกษาในพนมเปญก่อนจะไปศึกษาต่อที่ปารีส จบการศึกษาด้านเศรษฐศาสตร์จาก École des Hautes Études Commerciales de Paris ปารีส ใน พ.ศ. 2476 และได้ไปศึกษาภาษาอังกฤษในลอนดอนเป็นเวลาสั้น ๆ และกลับสู่กัมพูชาใน พ.ศ. 2478 จากนั้นกลับมาทำงานให้กับหน่วยงานของรัฐบาล ดูแลเกี่ยวกับด้านการค้า ที่จังหวัดเปรยแวง และจังหวัดพระตะบอง และเข้าร่วมในคณะกรรมการเศรษฐกิจที่เดินทางไปโตเกียวใน พ.ศ. 2484
นักการเมือง.
เขาเป็นผู้สนับสนุนพรรคประชาธิปไตยและได้เป็นรองประธานในสภารัฐมนตรีและรัฐมนตรีว่าการกระทรวงการคลังในรัฐบาลของพระสีสุวัตถิ์ ยุทธวงศ์ระหว่าง พ.ศ. 2489 – 2490 หลังจากพระสีสุวัตถ์ ยุทธวงศ์สิ้นพระชนม์ เขาได้เป็นรองประธานต่อจนถึงเดือนกุมภาพันธ์ พ.ศ. 2491 และได้เป็นรัฐมนตรีว่าการกระทรวงการต่างประเทศระหว่างเดือนมิถุนายน พ.ศ. 2493 ถึงเดือนมีนาคม พ.ศ. 2494 จนกระทั่งพรรคประชาธิปไตยสลายตัวใน พ.ศ. 2495 เขาลาออกจากผู้นำพรรค เข้าเป็นสมาชิกพรรคสังคมและเข้าร่วมรัฐบาล ได้เป็นประธานธนาคารแห่งชาติกัมพูชาระหว่าง พ.ศ. 2507 – 2509
กักบริเวณและลี้ภัย.
หลังรัฐประหาร พ.ศ. 2513 เขาถูกกักบริเวณที่บ้านก่อนจะลี้ภัยไปฝรั่งเศส ในเดือนมิถุนายน พ.ศ. 2513 เขาเดินทางไปปักกิ่งเพื่อพยายามประสานระหว่างพระนโรดม สีหนุ และลน นล โดยการสนับสนุนจากฝรั่งเศสและจีน แต่ไม่ประสบความสำเร็จ จนกระทั่งมีการประกาศตั้งสาธารณรัฐเขมรในเดือนตุลาคม
กลับสู่กัมพูชา.
ซอน ซานเป็นผู้ก่อตั้งแนวร่วมปลดปล่อยแห่งชาติประชาชนเขมร ใน พ.ศ. 2521 เพื่อรวมผู้อพยพที่ต่อต้านคอมมิวนิสต์ตามแนวชายแดนไทย เป็นกองกำลังต่อต้านรัฐบาลคอมมิวนิสต์ที่มีเวียดนามหนุนหลัง ซึ่งต่อมาได้ร่วมมือกับกองทัพแห่งชาติเจ้าสีหนุเพื่อเป็นกลุ่มต่อต้านที่ไม่ใช่คอมมิวนิสต์ ต่อมา ใน พ.ศ. 2525 จัดตั้งรัฐบาลแนวร่วมแห่งกัมพูชาประชาธิปไตยหรือรัฐบาลผสมกัมพูชาประชาธิปไตยหรือแนวร่วมเขมรสามฝ่ายร่วมกับพรรคกัมพูชาประชาธิปไตยของพล พต โดยซอน ซานดำรงตำแหน่งนายกรัฐมนตรี ในช่วง พ.ศ. 2523 – 2533 ซอน ซานได้รับการสนับสนุนทางการเงินและอาวุธอย่างจำกัดจากสหรัฐเพื่อต่อต้านโซเวียตและเวียดนามในกัมพูชา
หลังการเจรจาไกล่เกลี่ยโดยสหประชาชาติ และมีการลงนามในข้อตกลงสันติภาพปารีสในปี พ.ศ. 2534 ซอน ซานได้ก่อตั้งพรรคการเมืองชื่อพรรคประชาธิปไตยเสรีนิยมชาวพุทธ (Buddhist Liberal Democratic Party) ในการเลือกตั้งทั่วไป พ.ศ. 2536 พรรคนี้ได้รับเลือกตั้ง 10 ที่นั่ง และเข้าร่วมรัฐบาลผสม ซึ่งเป็นเสียงข้างน้อยในรัฐบาลผสม โดยดำรงตำแหน่งประธานรัฐสภากัมพูชาเป็นระยะเวลาสั้น ๆ ช่วงเดือนมิถุนายน-ตุลาคม พ.ศ. 2536 ในปี พ.ศ. 2540 ซอน ซานได้เกษียณตัวเองทางการเมืองเนื่องจากปัญหาทางสุขภาพ และเดินทางไปใช้ชีวิตกับครอบครัวในกรุงปารีส จนกระทั่งเสียชีวิตด้วยวัย 89 ปี ในปี พ.ศ. 2543
มวยตับจาก

มวยตับจาก เป็นกีฬาพื้นบ้านยอดนิยมของภาคตะวันออก โดยเฉพาะอย่างยิ่งจังหวัดฉะเชิงเทรา จังหวัดชลบุรี เพราะในอดีตมีการปลูกต้นจากเป็นจำนวนมาก แต่ปัจจุบันพืชประเภทนี้ลดจำนวนไปจากพื้นที่ดังกล่าว ด้วยเหตุที่ป่าจากมีการปลูกลดลง
พ.ศ. 2556 มวยตับจาก ได้รับการขึ้นทะเบียนมรดกภูมิปัญญาทางวัฒนธรรมของชาติ สาขากีฬาภูมิปัญญาไทย จากกรมส่งเสริมวัฒนธรรม
อุปกรณ์.
อุปกรณ์ที่ใช้ในการแข่งขัน คือ ใบจากแห้งจำนวนมาก เพื่อปูให้ทั่วพื้นเวที และเชือกสำหรับขึงเวที
วิธีการขั้นตอน.
การนำใบจากมาปูบนเวทีมวย ซึ่งเป็นเวทีมาตรฐานที่ใช้ชกทั่วไป ขั้นตอนแรก คือตัดใบจากมาตากให้แห้ง เวลาเหยียบย่ำจะได้ยินเสียงกรอบแกรบ หลังจากใบแห้งแล้ว นำมามัดร้อยในก้านไม้ที่เหลามาเป็นอย่างดี มีความยาวประมาณ 3-4 เมตร โดยมัดเรียงให้เต็มก้านไม้ เมื่อร้อยเต็มแล้ว 1 อัน เรียกว่า "ตับ" ซึ่งเป็นที่มาของการเรียก "มวยตับจาก" ก่อนทำการชก นักมวยทั้งคู่จะผูกตา ด้วยผ้า และจับให้อยู่คนละมุม มีกรรมการอยู่กลางเวที 1 คน จากนั้น เมื่อสัญญาณเริ่มชก นักมวยจะเดินออกจากมุมเพื่อหาคู่ต่อสู้และต่อยกัน โดยจะใช้ฟังเสียงลั่นกรอบ ๆ แกรบ ๆ ของใบจากที่ปูไว้ เพื่อจับทิศทางของคู่ต่อสู้ของตน
กติกา.
การชกมวยตับจาก นักมวยทั้งคู่ ก่อนขึ้นชกจะต้องสวมใส่นวม ใช้ผ้าปิดตาให้สนิท การต่อยคือใครต่อยเข้าเป้ามากที่สุด ก็จะได้คะแนนมากเป็นฝ่ายชนะ ชก 3 ยก ยกละ 2 นาที สวมใส่นวมตามมาตรฐาน มวยตับจากเป็นกีฬาพื้นบ้านที่เสริมสร้างไหวพริบในการฟังเสียงได้เป็นอย่างดี
จุดเด่น.
จุดเด่น คือ การชกมวยตับจากเน้นความบันเทิงสนุกสนาน มากกว่าที่จะตั้งหน้าตั้งตาห้ำหั่นที่จะเอาชนะกันและกัน จุดเด่นการชกมวยนี้ คือ การชกที่มองไม่เห็นเป้าหมาย หรือคู่ต่อสู้ เพียงได้ยินเสียงเดินบนพื้นที่ปูด้วยใบจากแห้งเท่านั้น นักมวยทั้งสองฝ่ายคือมุมแดง และมุมน้ำเงิน ก็จะปรี่เข้าไปเตะต่อย ที่จุดกำเนิดเสียงที่ได้ยิน นอกจากเสียงเดินของนักมวยแล้ว ยังมีเสียงเดินของกรรมการด้วย ซึ่งนักมวยทั้งคู่จะไม่รู้หรือมองไม่เห็นว่าเป็นคู่ต่อสู้หรือกรรมการ นักมวยทั้งสองจะเตะต่อย มั่วไปหมด สำหรับรางวัลของนักมวยนั้นจะมีมูลค่าแตกต่างกันมากน้อย แล้วแต่ผู้จัดที่สามารถจะหามามอบให้ เช่น หม้อหุงข้าว พัดลม เครื่องใช้ไฟฟ้า หรือเป็นเงินสด หรือบางคู่ ชกได้สนุกสนาน
การแข่งขัน.
พ.ศ. 2556 ได้มีการจัดแข่งขัน “ไทยไฟต์ ตับจาก” โดยมีผู้เข้าประลองฝีมือคือ สามารถ พยัคฆ์อรุณ และสมรักษ์ คำสิงห์
ในวัฒนธรรมร่วมสมัย.
ในภาพยนตร์"แสบสนิท ศิษย์ส่ายหน้า" ได้นำเสนอการต่อสู้มวยตับจากอยู่ในท้องเรื่อง นอกจากนี้ ยังมีตัวละครเกม"ลีกออฟเลเจนด์" ชื่อ"ลี ซิน" ในชุดนักมวยไทย ซึ่งมีลักษณะของนักมวยตับจากปรากฏอยู่
สาวน้อยประแป้ง

สาวน้อยประแป้ง หรือ ดิฟเฟนบาเกีย (ชื่อวิทยาศาสตร์ "Dieffenbachia") เป็นไม้ที่มีถิ่นกำเนิดอยู่ในประเทศเขตร้อนทั่วไป ในอเมริกาใต้และหมู่เกาะเวสต์อินดีส นิยมปลูกเป็นไม้กระถางกันทั่วไป ใช้ประดับภายในอาคาร และเป็นพืชมีพิษ หากถูกผิวหนังจะเกิดอาการระคายเคือง ถ้าหากเผลอกิน อาจทำให้เสียชีวิตได้
ทังโกบง

ทังโกบง  เป็นรูปแบบการพิมพ์ขนาดมาตรฐานสำหรับหนังสือในญี่ปุ่น ควบคู่ไปกับรูปแบบอื่น ๆ เช่น ชินโช (หนังสือปกอ่อนขนาด 17×11 ซม.) และบุงโกบง ใช้เป็นคำยืมในภาษาอังกฤษ โดยคำนี้หมายถึงการ์ตูนมังงะที่พิมพ์ออกมาก่อนหน้าในรูปแบบเป็นตอน ๆ
สำนักพิมพ์ที่มีการพิมพ์เล่มทังโกบง เช่น จัมป์ คอมมิกส์ ตีพิมพ์ในนิตยสาร โชเน็งจัมป์รายสัปดาห์ และสำนักพิมพ์ชูเอชะ และนิตยสาร จัมป์ อื่น ๆ เช่น โชเน็นแม็กกาซีน, สำนักพิมพ์โคดันชะ และ สำนักพิมพ์โชงากูกัง, โชเน็งซันเดย์รายสัปดาห์ เป็นต้น
วิสุทธิมรรค

วิสุทธิมรรค  เป็นคัมภีร์สำคัญคัมภีร์หนึ่ง ในพุทธศาสนานิกายเถรวาท ซึ่งได้รับการจัดลำดับความสำคัญเทียบเท่าชั้นอรรถกถา โดยมี พระพุทธโฆสะ ชาวอินเดีย เป็นผู้เรียบเรียงขึ้นในภาษาบาลี เมื่อประมาณพุทธศตวรรษที่ 10 มีเนื้อหาที่อธิบายเกี่ยวกับ ศีล สมาธิ และปัญญา ตามแนววิสุทธิ 7
ในปัจจุบัน คัมภีร์วิสุทธิมรรค ได้รับการยอมรับว่าเป็นผลงานสำคัญที่สุดชิ้นหนึ่งในทางพุทธศาสนา ได้รับการยกย่องจากนักวิชาการด้านพุทธศาสนาในหลายประเทศเป็นจำนวนมาก และได้รับการบรรจุในหลักสูตรการศึกษาพระปริยัติธรรมแผนกบาลีของคณะสงฆ์ไทย ระดับชั้นเปรียญธรรม 8 ประโยค และเปรียญธรรม 9 ประโยค
การแบ่งเนื้อหา.
คัมภีร์วิสุทธิมรรค มีการแบ่งเนื้อหาสาระทั้งหมดเป็น 23 ปริจเฉท ได้แก่
ตุ๊กตาจ๋า

ตุ๊กตาจ๋า เป็นภาพยนตร์ไทยที่ออกฉายในปี พ.ศ. 2491 ในรูปแบบฟิล์ม 16 มม. สี เป็นเรื่องแรกที่ รัตน์ เปสตันยี อำนวยการสร้าง, กำกับการแสดง, เขียนบท, กำกับภาพ สร้างโดยบริษัทอัศวินภาพยนตร์ ผู้ช่วยถ่ายภาพโดย ปง อัศวินิกุล ซึ่งเมื่อออกฉายได้การตอบรับที่ดี และมีส่วนผลักดันให้รัตน์ เปสตันยี สนใจที่จะทำหนังอย่างจริงจัง
ก่อนที่จะได้รับการชักชวนจากพระเจ้าวรวงศ์เธอ พระองค์เจ้าภาณุพันธุ์ยุคล ให้มาเป็นช่างถ่ายภาพภาพยนตร์ 16 มม. เรื่อง พันท้ายนรสิงห์ ที่กำกับโดย มารุต มาก่อน หลังจากนั้นรัตน์ก็เริ่มต้นทำหนังเรื่องแรกของตัวเอง ซึ่งรับหน้าที่ทั้งกำกับการแสดง เขียนบทและกำกับภาพโดยภาพยนตร์เรื่องนี้มีผู้ช่วยถ่ายภาพโดย ปง อัศวินิกุล โดยภาพยนตร์เรื่องนี้ใช้บริเวณบ้านที่ถนนวิทยุ เป็นสถานที่ในการถ่ายทำ เมื่อภาพยนตร์เรื่องนี้ออกฉายก็ได้รับการตอบรับเป็นอย่างดี เป็นเหตุให้คุณรัตน์ ตั้งโรงถ่ายภาพยนตร์เสียงมาตรฐาน 35 มม. ในนามบริษัทหนุมานภาพยนตร์ ซึ่งสั่งเครื่องมือจากฮอลลีวู้ดทั้งหมด 
ภาพยนตร์เรื่องนี้เป็นการแสดงเรื่องแรกของ อรสา อิศรางกูร ณ อยุธยา ซึ่งในเวลาต่อมาได้กลายเป็นนักแสดง นักร้อง และนาฎศิลปิน ที่มีผลงานทางภาพยนตร์และโทรทัศน์ มากมายจนถึงปัจจุบัน
เรื่องย่อ.
ตุ๊กตา เด็กหญิงวัยเบเบาะถูกอุดมผู้เป็นญาติลักพาตัวเนื่องจากมีความคับแค้นต่อพ่อของตุ๊กตา ถูกนำไปฝากไว้กับละม้าย น้าสาวที่ไม่ถูกกับพ่อที่เมืองกาญจน์แต่ละม้ายไม่ยอมให้ความร่วมมือจึงถูกอุดมฆ่าตาย ก่อนที่จะหนีไปทิ้งตุ๊กตาข้างๆ ศพของละม้าย แล้วเขียนจดหมายอำพรางคดี ซึ่งระบุชื่อของตุ๊กตาไว้ด้วย ระหว่างนั้น ธรกับโจ้ สองโจรกระจอกเข้ามาพบกับตุ๊กตาและด้วยความสงสารจึงนำไปเลี้ยงที่บ้าน ทั้งคู่ให้ความรักเหมือนลูกในไส้ จนกระทั่ง 10 ปีผ่านไป ตุ๊กตาเติบโตขึ้น โดยคิดว่าโจ้และธรเป็นพ่อที่แท้จริง
วันหนึ่งขณะที่ธรกับโจ้กำลังลักเล็กขโมยน้อยอยู่ตามปกตินั้นก็ได้พบกับไพริน หญิงสาวผู้เลอโฉมความงามของเธอทำให้ธรซึ่งมีรูปร่างอัปลักษณ์อดหลงรักไม่ได้แต่ธรเข้าใจว่าไพรินมีความหยิ่งยโสจึงคิดแก้แค้นด้วยการเข้าไปขโมยของในบ้านของไพรินและเขาได้รับรู้ว่าไพรินนั้นตาบอดและที่สำคัญไพรินคือพี่สาวแท้ๆ ของตุ๊กตาที่เพิ่งย้ายตามคุณนายมณี ผู้เป็นมารดามาอยู่ที่เมืองกาญจน์ 
ธรเล่าเรื่องทั้งหมดให้โจ้ฟังแล้วสำทับให้โจ้เก็บเรื่องนี้ไว้เป็นความลับแต่ด้วยความรักที่มีต่อไพรินจึงออกอุบายว่าเป็นเศรษฐีค้าหนังสัตว์และได้พาโจ้กับตุ๊กตาไปทำควมรู้จักกับคุณนายมณี ความน่ารักของตุ๊กตาทำให้ทั้งสามกลายเป็นแขกคนสำคัญของคุณนาย ธรคิดจะสู่ขอไพรินตามคำแนะนำของโจ้ เพื่อความฝันของตัวเองและเพื่ออนาคตที่ดีของโจ้และตุ๊กตา แต่ไม่ทันได้ทำตามความประสงค์ก็ต้องพบว่าไพรินมีคู่หมั้นแล้วและกำลังจะแต่งงาน ธรผิดหวังมากจึงคิดว่าความอัปลักษณ์ของตนเองเป็นเหตุให้ไพรินไม่รัก 
แต่โชคร้ายไม่หมดเพียงแค่นั้นเมื่อธรได้พบกับอุดมซึ่งกลับมาที่เมืองกาญจน์อีกครั้ง อุดม หวังที่จะนำตุ๊กตาไปเรียกค่าไถ่กับคุณนายมณี จึงข่มขู่และนัดเวลาให้ธรมอบตุ๊กตาให้ ธรเกรงว่าตุ๊กตาจะตกอยู่ในอันตรายจึงให้โจ้พาตุ๊กตาไปคืนคุณนายมณีพร้อมเล่าความจริงให้ฟัง เมื่ออุดมมาตามเวลานัด ไม่พบตุ๊กตาจึงโมโหมาก ทั้งสองต่อสู้กัน ธรฆ่าอุดมตาย แต่เขาก็ได้รับบาดเจ็บจากปืนของอุดมและตายในเวลาต่อมา ตุ๊กตากลับไปอยู่กับแม่และพี่สาวอย่างปลอดภัย ส่วนโจ้แม้ว่าคุณความดีจะเปิดโอกาสให้มีชีวิตที่ดีกว่า แต่เขาเลือกที่จะอยู่ในกระท่อมเล็กๆ หลังเดิม อยู่เป็นเพื่อนดวงวิญญาณธรเพื่อนรักที่จากไป
เมกเลิฟ, นอตวอร์

เมกเลิฟ, นอตวอร์  เป็นคำขวัญต่อต้านสงครามที่ได้ถูกเริ่มใช้ในช่วงการเคลื่อนไหววัฒนธรรมต่อต้านภายในสหรัฐช่วงทศวรรษ 1960 เดิมทีได้มีวัตถุประสงค์เพื่อต่อต้านสงครามเวียดนามแต่ในเวลาต่อมาได้ถูกนำไปใช้กับการต่อต้านสงครามทั่วโลก โดยคำว่า "เมกเลิฟ"  ของคำขวัญนั้นหมายถึงการปฏิบัติของกระบวนการความรักเสรีที่ได้แพร่หลายในกลุ่มวัยรุ่นอเมริกันที่ปฏิเสธการแต่งงานและมองว่าการแต่งงานเป็นเครื่องมือของผู้สนับสนุนสงครามและวัฒนธรรมทุนนิยมแบบดั้งเดิม
แจ็ก ร็อดเวลล์

แจ็ก คริสเตียน ร็อดเวลล์  เกิดเมื่อวันที่ 11 มีนาคม ค.ศ. 1991 เป็นนักฟุตบอลชาวอังกฤษ ปัจจุบันเล่นให้กับเวสเทิร์นซิดนีย์วันเดอร์เรอร์ส ตำแหน่งกองกลางตัวรับในเอลีก ร็อดเวลล์เคยเป็นตัวแทนฟุตบอลทีมชาติอังกฤษ รุ่นอายุไม่เกิน 16 ปี, 17 ปี, 19 ปี, 21 ปี และชุดใหญ่
ลูย ซาอา

ลูย โลร็อง ซาอา ([saˈa]; เกิด 8 สิงหาคม ค.ศ. 1978) เป็นอดีตนักฟุตบอลชาวฝรั่งเศส ในตำแหน่งกองหน้า เขาเริ่นต้นอาชีพนักฟุตบอลกับศูนย์ฝึกฟุตบอลแคริฟอนท์ทาอิเนีย เขาได้ลงเล่นในระดับอาชีพครั้งแรกกับ แม็ส ก่อนที่จะถูกยืมตัวไปยัง นิวคาสเซิลยูไนเต็ด ในช่วงก่อนเริ่มฤดูกาล 2000–01 ซาฮา ได้ย้ายเข้าสู่ทีม ฟูลัม ซึ่งเขาได้สร้างชื่อเสียงให้กับตัวเองในฐานะกองหน้าตัวเลือกแรก และพาทีมเลื่อนชั้นสู่พรีเมียร์ลีก ตั้งแต่ฤดูกาลแรกกับทีมได้สำเร็จ
ซึ่งในที่สุดเขาก็ได้รับการเซ็นสัญญาด้วยเงินประมาณ 12.4 ล้านปอนด์หลังจาก ฤดูกาล 2003–04 ผ่านไปครึ่งทาง อาการบาดเจ็บได้รบกวนการลงเล่นของเขากับทีม อย่างไรก็ตาม เขาประสบความสำเร็จด้วยการคว้าแชมป์พรีเมียร์ลีกสองครั้ง รวมถึงยูฟ่าแชมเปียนส์ลีก ฤดูกาล 2007–08 เขายังทำ 6 ประตูในการแข่งขันฟุตบอลลีกคัพ ฤดูกาล 2005–06 และ 1 ประตูในนัดชิงชนะเลิศช่วยให้ทีมคว้าแชมป์ได้สำเร็จ, เขาได้ย้ายเข้าร่วมทีมเอฟเวอร์ตัน ในปี ค.ศ. 2008 ขายังเป็นผู้ทำประตูแรกใน เอฟเอคัพ รอบชิงชนะเลิศ 2009 ในวินาทีที่ 25 ซึ่งเป็นการทำประตูที่เร็วที่สุดในประวัติศาสตร์เอฟเอคัพ รอบชิงชนะเลิศ, เขาได้ย้ายเข้าร่วมทีม ทอตนัมฮอตสเปอร์ ในเดือนมกราคม ค.ศ. 2012 ด้วยค่าตัวฟรี ก่อนที่จะย้ายเข้าร่วมทีม ซันเดอร์แลนด์ ในปีถัดมา เขาลงสนามไปเพียง 14 นัดและทำประตูไม่ได้เลยแม้แต่ประตูเดียว ก่อนที่จะย้ายเข้าร่วมทีม ลาซีโอ ในเดือนกุมภาพันธ์ ค.ศ. 2013 โดยส่วนใหญเขาจะเป็นผู้เล่นสำรองและได้ลงเล่นเพียง 6 ครั้ง สัญญาของเขาได้สิ้นสุดลงในวันที่ 30 มิถุนายน หลังจากนั้นเขาได้ประกาศเลิกเล่นฟุตบอลในวันเกิดวันที่ 8 สิงหาคม ของเขา ทางทวิตเตอร์
ซาฮา ลงเล่นให้กับฝรั่งเศส มาตั้งแต่ปี ค.ศ. 2004 เป็นจำนวน 20 ครั้ง พร้อมกับ 4 ประตูให้ทีม เขายังเป็นส่วนหนึ่งของทีมในการแข่งขันฟุตบอลชิงแชมป์แห่งชาติยุโรป 2004 และฟุตบอลโลก 2006 ซึ่งพวกเขาได้ผ่านเข้ารอบชิงชนะเลิศทั้งสองรายการ โดยเขาได้ลงเล่น 2 นัด และ 3 นัด ตามลำดับ
นวน เจีย

นวน เจีย ("นวน ชา"; 7 กรกฎาคม ค.ศ. 1926 – 4 สิงหาคม ค.ศ. 2019) อาจรู้จักในชื่อ ลอง บุญรอด หรือ ฬง บุนรวต ("ฬง ริทฺธิ") และมีชื่อภาษาไทยว่า รุ่งเลิศ เหล่าดี เป็นนักการเมืองสายคอมมิวนิสต์ของกัมพูชา เป็นผู้นำอันดับสองของเขมรแดงรองจากพล พต จนถูกเรียกกันว่า "พี่ชายหมายเลขสอง" หรือ "พี่รอง"
เขาเป็นที่ต้องการตัวจากสหประชาชาติ เพื่อนำตัวไปดำเนินคดีข้อหาฆ่าล้างเผ่าพันธุ์ ที่ศาลพิเศษคดีอาชญากรสงคราม กรุงพนมเปญ ประเทศกัมพูชา พร้อมกับเอียง ซารี, เขียว สัมพัน และเอียง ธิริทธ์ (เขียว ธิริทธ์) ภริยาของนายเอียง ซารี โดยวันที่ 7 สิงหาคม พ.ศ. 2557 นวน เจีย และเขียว สัมพัน ถูกตัดสินให้จำคุกตลอดชีวิต ในคดีฆ่าล้างเผ่าพันธุ์ชาวเขมรกว่าสองล้านคนช่วงเขมรแดงเรืองอำนาจ
ประวัติ.
นวน เจีย หรือ รุ่งเลิศ เหล่าดี เกิดที่จังหวัดพระตะบองช่วงที่เป็นส่วนหนึ่งของประเทศไทย มีชื่อแต่แรกเกิดว่า เล้า กิมลอน (Lau Kim Lorn) เป็นชาวกัมพูชาเชื้อสายจีนแต้จิ๋ว โดยบรรพบุรุษฝ่ายบิดาอพยพมาจากเมืองซัวเถา ทางตอนใต้ของจีน สำเร็จการศึกษาจากโรงเรียนมัธยมวัดเบญจมบพิตร จังหวัดพระนคร และศึกษาต่อที่โรงเรียนเตรียมปริญญา มหาวิทยาลัยธรรมศาสตร์ และทำงานชั่วคราวที่กระทรวงการต่างประเทศของไทย
นวน เจีย ได้เริ่มกิจกรรมทางการเมืองกับพรรคคอมมิวนิสต์แห่งประเทศไทย แต่หลังจากนั้นไม่นานหลังเขาทราบข่าวว่าฝรั่งเศสสังหารชาวลาวที่เรียกร้องเอกราช เขาจึงแอบหนีออกจากไทยที่จังหวัดบึงกาฬ ผ่านเข้าแดนลาวที่เมืองปากซัน แล้วไปรับการฝึกโดยเวียดมินห์ในสมรภูมิเดียนเบียนฟู จนกระทั่งเดินทางถึงกัมพูชาอันเป็นบ้านเกิดในเวลาต่อมา ที่นั่นเขาได้เปลี่ยนกลับมาใช้ชื่อ นวน เจีย อีกครั้ง และได้รับเลือกเป็นรองเลขาธิการพรรคแรงงานกัมพูชา ซึ่งต่อมาได้เปลี่ยนชื่อเป็นพรรคคอมมิวนิสต์กัมพูชา นวน เจียเป็นผู้นำเขมรแดงเพียงคนเดียวที่ไม่ได้จบการศึกษาจากปารีส
นวนเจีย เสียชีวิตเมื่อวันที่ 4 สิงหาคม ค.ศ. 2019 ที่กรุงพนมเปญขณะอายุได้ 93 ปี
วิโรฒ ศรีสุโร

รศ.ดร.วิโรฒ ศรีสุโร ได้ศึกษาค้นคว้าและเผยแพร่ความรู้ทางวัฒนธรรมอีสาน จนเป็นที่ยอมรับ และได้รับรางวัลพระสิทธิธาดาทองคำ ผู้มีผลงานดีเด่นทางวัฒนธรรม และรางวัลสถาปนิกดีเด่น เกิดวันที่ 9 มกราคม พ.ศ. 2482 ที่อำเภอยะหริ่ง จังหวัดปัตตานี แต่ใช้ชีวิตอยู่ที่อำเภอโชคชัย จังหวัดนครราชสีมา
การทำงาน.
วิโรฒ ศรีสุโร เริ่มรับราชการเป็นครูตรี สังกัดวิทยาลัยเทคนิคนครราชสีมา ต่อมาในปี พ.ศ. 2518 จึงได้รับการแต่งตั้งเป็นอาจารย์วิทยาลัยเทคนิคภาคตะวันออกเฉียงเหนือ จากนั้นในปี พ.ศ. 2532 จึงโอนมาสังกัดคณะสถาปัตยกรรมศาสตร์ มหาวิทยาลัยขอนแก่น จนได้รับตำแหน่ง รองศาสตราจารย์ ระดับ 9 กระทั่งปี พ.ศ. 2544 จึงได้ริเริ่มก่อตั้งคณะศิลปประยุกต์และการออกแบบ มหาวิทยาลัยอุบลราชธานี และเป็นคณบดีคนแรกของคณะ
ผลงานทางด้านสถาปัตยกรรมอีสาน.
จากการเดินทางศึกษาศิลปะพื้นบ้านในภาคอีสานตลอดเวลากว่า 30 ปี ได้เห็นคุณค่าของวัฒนธรรมพื้นบ้านอีสาน โดนเฉพาะผลงานด้านสถาปัตยกรรม เช่น สิม (อุโบสถ) ซึ่งได้ถูกรื้อถอนทำลายอย่างมากมาย จึงเกิดแรงบันดาลใจที่จะศึกษารวบรวมและทำวิจัย จนเกิดเป็นรูปเล่มในหนังสือชื่อ "สิมอีสาน" ซึ่งได้รางวัลวิจัยดีเด่นแห่งชาติ จากสำนักงานคณะกรรมการวิจัยแห่งชาติ (2540) 
จากความมุ่งมั่นศึกษารูปลักษณ์สถาปัตยกรรมพื้นถิ่นอีสานจึงก่อให้เกิดงานสถาปัตยกรรมประยุกต์เพื่อรับใช้สังคมปัจจุบัน อาทิ เช่นอุโบสถ วัดศาลาลอย จังหวัดนครราชสีมา ,สถาบันวิจัยศิลปวัฒนธรรม ภาคตะวันออกเฉียงเหนือ มหาวิทยาลัยมหาสารคาม เป็นต้น ซึ่งนับเป็นการประยุกต์รูปแบบสถาปัตยกรรมอีสานให้เกิดเป็นเอกลักษณ์ในงานสถาปัตยกรรมร่วมสมัย
การสร้างสรรค์เผยแพร่ผลงานต่อสาธารณชนในประเทศและต่างประเทศ 
หนังสืออ้างอิง 
ผลงานแต่งตำราหรือหนังสือ.
เขียว สัมพัน

เขียว สัมพัน ("เขียว สํผน"; เกิด 27 กรกฎาคม พ.ศ. 2474) เป็นนักปฏิวัติคอมมิวนิสต์ นักการเมือง และนักเศรษฐศาสตร์ชาวกัมพูชา อดีตประธานสภาเปรซิเดียมแห่งกัมพูชาประชาธิปไตยในช่วงปี ค.ศ. 2519–2522 และดำรงตำแหน่งประมุขแห่งรัฐของกัมพูชาขณะอยู่ภายใต้การปกครองของเขมรแดง เป็นหนึ่งในผู้มีอำนาจระดับสูงของเขมรแดง รองจากพล พต เลขาธิการพรรคคอมมิวนิสต์กัมพูชา
สัมพันเป็นชาวกัมพูชาเชื้อสายจีน เกิดที่จังหวัดสวายเรียง บิดาเป็นผู้พิพากษา จบการศึกษาจากวิทยาลัยสีสุวัตถิ์ และไปศึกษาต่อด้านเศรษฐศาสตร์และการปกครองที่มหาวิทยาลัยปารีส จนสำเร็จปริญญาเอกในปี ค.ศ. 1959 จากนั้นเดินทางกลับประเทศเพื่อเป็นอาจารย์ที่มหาวิทยาลัยพนมเปญ ระหว่างนั้นได้ตีพิมพ์จดหมายข่าวภาษาฝรั่งเศสชื่อ "L'Observateur" เพื่อเผยแพร่แนวคิดสังคมนิยม ทำให้ตกเป็นที่จับตามองของรัฐบาลเจ้านโรดม สีหนุ ซึ่งมีแนวทางฝ่ายขวาและต่อต้านคอมมิวนิสต์ จนเขาถูกจับตัวเปลื้องผ้าในที่สาธารณะเพื่อประจาน
ต่อมาในปี ค.ศ. 1963 สัมพันได้รับเชิญให้เข้าร่วมพรรคสังคมราษฎรนิยมของเจ้าสีหนุ โดยนโยบายเศรษฐกิจของเขาได้รับการนำไปใช้เป็นส่วนหนึ่งของแผนการชาตินิยมของรัฐบาล และเขายังได้รับการวางตัวให้เป็นรองหัวหน้าพรรค เพื่อคานอำนาจกับจอมพล ลอน นอล ซึ่งเป็นฝ่ายขวาจัดและมีเสียงข้างมากในพรรคสังคมราษฎรนิยม
ภายหลังการลุกฮือของประชาชนที่จังหวัดพระตะบองใน ค.ศ. 1967 ซึ่งนำไปสู่การกวาดล้างผู้ที่มีความคิดนิยมฝ่ายซ้ายโดยกองกำลังรัฐบาล มีข่าวลือว่าสัมพันถูกลอบสังหารโดยองครักษ์ของเจ้าสีหนุ ต่อมาเมื่อเจ้าสีหนุถูกลอน นอลและหม่อมราชวงศ์สีสุวัตถิ์ สิริมตะทำรัฐประหารใน ค.ศ. 1970 เจ้าสีหนุได้เปลี่ยนจุดยืนมาสนับสนุนการต่อสู้ของฝ่ายคอมมิวนิสต์ และตั้งรัฐบาลแนวร่วมแห่งชาติกัมพูชา (GRUNK)
สัมพันเข้าร่วมขบวนการนี้โดยดำรงตำแหน่งประธานสภาเปรซิเดียม ทำหน้าที่เป็นผู้นำในนาม ขณะที่อำนาจที่แท้จริงอยู่ในมือของพล พต แม้เมื่อเขมรแดงพ่ายแพ้ต่อกองทัพเวียดนามและเฮง สัมริน ใน พ.ศ. 2522 เขายังเป็นผู้นำลำดับที่สองรองจากพล พต และได้รับการแต่งตั้งเป็นผู้นำเขมรแดงอย่างเป็นทางการใน พ.ศ. 2528 จนกระทั่งกองกำลังเขมรแดงประกาศยอมแพ้ต่อฝ่ายฮุน เซน ใน พ.ศ. 2541
สัมพันถูกทางการกัมพูชาจับกุมใน พ. ศ. 2550 เพื่อนำตัวขึ้นพิจารณาคดีฆ่าล้างเผ่าพันธุ์และอาชญากรรมสงครามที่ศาลพิเศษคดีอาชญากรสงคราม กรุงพนมเปญ ตามคำขอของสหประชาชาติ ระหว่างการพิจารณาคดี เขาให้การปฏิเสธมาตลอดว่า ไม่เคยสั่งการในฐานะผู้นำเขมรแดงให้มีการสังหารประชาชน จนวันที่ 7 สิงหาคม พ.ศ. 2557 สัมพันและนวน เจีย ถูกตัดสินจำคุกตลอดชีวิตในคดีฆ่าล้างเผ่าพันธุ์ชาวกัมพูชากว่าสองล้านคน
T-Pistonz

T-Pistonz (ทีพิสตันซ์) เป็นกลุ่มดนตรีย่อยญี่ปุ่น ที่ร้องเพลงประกอบซีรีส์ของอินาสึมะอีเลฟเวน ก่อตั้งเมื่อปี ค.ศ. 2008 สังกัดไทด์โปร 
ประวัติ.
ก่อตั้งเมื่อเดือน สิงหาคม ปี ค.ศ. 2008 ชื่อเดิมมีชื่อว่า ทงคตสึพิสตันซ์ ซึ่งมีสมาชิก 4 คน (ทงนิ, ฮิโรชิ, เอย์, โฮริ) โดยแนวเพลงหลักเป็นแนวเพลงพังค์ร็อก ภายหลังเปลี่ยนชื่อวงเป็น T-Pistonz โดยเพิ่มนักออกแบบท่าเต้นเพลงญี่ปุ่นชื่อดังที่มีชื่อว่า ลักกี้ อิเคดะ เข้าร่วมวงด้วย
ต่อมาเมื่อเดือนมิถุนายน ปี ค.ศ. 2009 ได้ออกซิงเกิล มาจิเดะคันฉะ ได้เพิ่มสมาชิกอีกคนคือ KMC แร็ปเปอร์ญี่ปุ่นและได้เปลี่ยนชื่อใหม่เป็นชื่อวง "T-Pistonz+KMC" (ทีพิสตันซ์พลัสเคเอ็มซี) โดยชื่อวงนี้มีชื่อย่อว่า พิสุเคะ (ピスケ) และ TPK หลังจากเปลี่ยนชื่อวงแล้ว KMC ก็ร่วมเป็นผู้รับผิดชอบในการแต่งเพลง, ทำนองและแร็ป และปรับเปลี่ยนจากเป็นวงดนตรีแนวป็อปและร็อกอย่างเดียวได้เพิ่มส่วนเต้นและแร็ปอยู่บางส่วนแม้ว่าจะมีท่าเต้นประกอบมา
เมื่อเดือนมีนาคม ปี ค.ศ. 2010 ซิงเกิลชุดที่ 5 เพลง คัตเตะนะโคเสะ! ได้รับความนิยมจากโอริกอนวิคลี่ชาร์คโดยได้อันดับที่ 4 และเป็นซิงเกิลแรกที่ได้อันดับสูงที่สุด
T-Pistonz+KMC ประกาศยุติวงชั่วคราวเมื่อวันที่ 16 กันยายน ปี 2014 และหยุดพักงานเพลงประจำวงอย่างเป็นทางการตั้งแต่วันที่ 1 ธันวาคมปีเดียวกัน โดยสมาชิกในวงต่างก็ไปแยกย้ายกันทำงานอย่างอื่น แต่ยังทำงานร่วมกันอยู่ซึ่งมีเพียงแค่ ทง นีโน่, KMC และ ฮิโรชิ ดอต เท่านั้น
อย่างไรก็ตามเมื่อปี ค.ศ. 2023 ได้กลับมาอีกครั้งในชื่อ T-Pistonz